הוועדה המיוחדת לצמצום פערים חברתיים בפריפריה, כנסת 25, פרוטוקול מספר 6, 2023-03-14 00:00

אברהם בצלאל: היום יום שלישי, כ"א באדר, 14 במרץ 2023

אברהם בצלאל:  אנחנו פותחים את ישיבת הוועדה לצמצום פערים חברתיים בפריפריה

אברהם בצלאל:  שלום לכולם כמובן

אברהם בצלאל:  הדיון שלנו היום הוא בנושא הקליטה הסלולרית בערים מסוימות

אברהם בצלאל:  אני חושב שהדבר הזה הוא בכל מקום ומקום

אברהם בצלאל:  אני יכול להגיד לכם, אני כאזרח נתקלתי השבוע בכמה מקומות

אברהם בצלאל:  הייתי באלעד

אברהם בצלאל:  הייתי בחזור מאלעד, למשל, אתה נכנס מ-444 ל-443 ופתאום ניתק לך הטלפון

אברהם בצלאל:  אני כל יום נוסע בדרך לנווה יעקב

אברהם בצלאל:  אתה עולה מעל הגשר בכביש מספר 1, הטלפון ניתק

אברהם בצלאל:  הייתי אפילו היום בניחום אבלים ברמות

אברהם בצלאל:  אין קליטה

אברהם בצלאל:  אני חושב שהדבר הזה הוא קטסטרופה

אברהם בצלאל:  כשאנחנו נמצאים ב-2023 וכשאתה נמצא במקומות רבים בארץ שאין בהם קליטה, זה בעיה של הצלת חיים, אני רואה את זה

אברהם בצלאל:       גם בכבישים שעשו בהם למשל טלפונים נייחים שאפשר לצאת, עד שבן אדם ילך לטלפון ויתקשר

אברהם בצלאל:  אני אקח אפילו דוגמה אחת של כביש 16 שאמרו שתוך חצי שנה יהיה שם קליטה

אברהם בצלאל:  עשו כביש, עשו הכול אבל מה עם הקליטה הסלולרית למקום הזה? אם אנחנו מדברים על כל אזור השומרון, כל אזור יו"ש, יש מקומות שלמים שאין בהם קליטה

אברהם בצלאל:  אני לא מדבר על הבעיה הספציפית עצמה שיש מקומות שיש קליטה אבל רק אם אתה בפרטנר או רק אם אתה בחברה סלולרית מסוימת שגם שם כובלים את האנשים שיהיו צריכים להיות דווקא בחברה מסוימת

אברהם בצלאל:  זה כמובן עלויות לפעמים אחרות

אברהם בצלאל:  מחייבים את האנשים ללכת למקום אחד מסוים

אברהם בצלאל:       אני אומר עוד פעם, הבעיה הכי גדולה זה הצלת חיים

אברהם בצלאל:  בסוף אנשים נתקעים במקומות רבים שאין להם אפילו קליטה

אברהם בצלאל:  אם אנחנו מדברים על צמצום פערים בפריפריה, אנחנו כל הזמן מנסים לחבר את המרכז לפריפריה

אברהם בצלאל:  בסוף החיבור זה ברכבות גם

אברהם בצלאל:  אם יש היום אזורים שלמים שברכבת אין לא wifi ולא שום דבר, הרי בסוף יש לבן אדם את השעה, שעה וחצי נסיעה הזאת

אברהם בצלאל:  בדרך הוא רוצה לעבוד, הוא רוצה להספיק לעשות משהו ואין לו קליטה בדרך

אברהם בצלאל:  זה דבר שאני מתבייש שאנחנו נמצאים בתקופה כזאת בשנת 2023

אברהם בצלאל:  אני חושב שכמעט אין עיר או כמעט אין מקום בארץ שאין לו בעיית קליטה כזאת או אחרת ואני שמח שאנחנו עושים את הדיון החשוב הזה

אברהם בצלאל:  לדעתי הוא דיון מאוד מאוד חשוב

אברהם בצלאל:       אני שמח ומודה באמת לכל החבר'ה שהגיעו לדיון הזה לפה מקרוב ומרחוק

אברהם בצלאל:  לפני שאנחנו נתחיל עם חברי הכנסת, אני רק רוצה את הממ"מ שנמצא איתנו פה

אברהם בצלאל:  בדרך כלל כל דיון כזה אנחנו מסתמכים גם על הממ"מ, אז אני אשמח לשמוע מה שהם אומרים

אברהם בצלאל:  ברשותך

אלירן זרד: תודה אדוני היושב-ראש

אלירן זרד:  אני מהממ"מ

אלירן זרד:  אנחנו כתבנו מסמך באמת לבקשת הוועדה, בעצם כעדכון למסמך שכתבנו ב-2018, לפני כמה שנים, שהיה יותר רחב

אלירן זרד:  הפעם כתבנו עדכון שהוא בעיקר בהתראה קצרה

אלירן זרד:  לא הספקנו לפנות למשרדים על בסיס מידע זמין שאנחנו יכולים להביא

אלירן זרד:       אני אציג את הנקודות העיקריות בתמצית

אלירן זרד:  במסמך הקודם שהכנו ב-2018 בעצם ראינו מגמה לאורך שנים, מאז 2014 בערך ירידה במספר האנטנות בעקבות איזושהי יוזמה של איחוד תשתיות של החברות

אלירן זרד:  היו כמה תשתיות וצמצמו אותן

אלירן זרד:  בעצם חברות שפעם הייתה להן תשתית נפרדת, עשו שיתוף פעולה, איחדו תשתיות ומאז יש לנו בעצם שלוש רשתות עם תשתית סלולרית פרוסות בארץ

אלירן זרד:  המספר היום לא שונה כל כך מאז 2018, זאת אומרת לא הוקמו בינתיים הרבה אנטנות

אלירן זרד:  יש כ-7,920

אברהם בצלאל: אין התקדמות מבחינת אנטנות

אלירן זרד: יש עלייה מאוד קטנה

אלירן זרד:  שוב, הייתה מגמה של צמצום בגלל שאיחדו את התשתיות עצמן

אלירן זרד:  רצו שכמה חברות יפעלו על אותה תשתית

אלירן זרד:  הקימו אנטנות על אותה תשתית, וזה נעשה בעידוד המשרד

אלירן זרד:  אני תיכף אגיע למשרד היום

אלירן זרד:  הוא כן מעודד הקמה של אנטנות בשנים האחרונות

אלירן זרד:  תיכף נגיע לשם

אלירן זרד:       היום יש בעצם שלוש תשתיות של רשת סלולרית בארץ, פלאפון, סלקום ו-PHI

אלירן זרד:  זה חברה שהיא תשתית משותפת להוט ולפרטנר

אלירן זרד:  לכל אחת מהחברות האלה יש באופן גס כשליש מכמות האנטנות בארץ

אלירן זרד:  כל האנטנות, 99% תואמות דור 3

אלירן זרד:  93% מהן תואמות דור 4 ורק מיעוט מהן, 18% בערך תואמות דור 5

אלירן זרד:  כל מה שאני אומר, הדברים מופיעים בפירוט במסמך גם באתר של הוועדה וגם באתר של הממ"מ

אלירן זרד:       בנוגע לכיסוי סלולרי שזה עיקר הדיון שלנו פה, ב-2018 גם חיפשנו נתונים לגבי כיסוי ולא היו

אלירן זרד:  משרד התקשורת אז אמר שאין בידיו נתונים שהוא מפיק באופן עצמאי לגבי - - -      

אברהם בצלאל: משרד התקשורת נמצאים איתנו, נכון?          

אריאלה מלכה: כן, כן, רוני חורי

אלירן זרד: אז גם אז הם אמרו שאין בידיהם נתונים והם עובדים על פעולות להפיק בעצמם כלים לבדוק את הכיסוי ולפקח על החברות, כי הנתונים שהיו להם זה הנתונים שהחברות דיווחו עליהם

אלירן זרד:      אנחנו מצאנו כן נתונים רשמיים שה-OECD מפרסם, של כל מדינות ה-OECD, ולפי זה רמת הכיסוי של הרשת הסלולרית בדור 4 היא 97%

אלירן זרד:  אנחנו מעריכים שזה נתון שהמשרד העביר

אלירן זרד:  אנחנו לא יודעים ברור מה מקור הנתון הזה כי עד כמה שאנחנו יודעים, אין בדיקה כיום עצמאית רשמית של הכיסוי בכל הארץ של התקשורת הסלולרית

אברהם בצלאל: אם אני מבין, יש 98% כיסוי, נכון? אני מבין שעוד מעט תתייחסו לזה, אבל אחת מהשאלות שלי גם, זה האם יש בקרה או דברים כאלו שיודעים באמת מה קורה בכל מקום מבחינת קליטה?     

אלירן זרד: כשמדברים על כיסוי גם חשוב לדעת, כיסוי של דורות 3, 2, כיסוי של דור 4, 5? של סלולר? של שיחה? מה זה אומר כיסוי, זה גם חשוב להבין

אלירן זרד:      אנחנו ציינו גם כמה דברים שמשרד התקשורת, הממשלה עושה בשנים האחרונות

אלירן זרד:  היו כמה פעולות שעשו

אלירן זרד:  לפני כמה שנים קם צוות שבחן את הנושא הזה

אלירן זרד:  המשרד באופן כללי בשנים האחרונות כן פועל להאיץ פריסה של אנטנות בדגש על דור 5

אלירן זרד:  מנסים להסיר חסמים

אלירן זרד:  המשרד יפרט

אלירן זרד:  אם תירצו, הבאתי פה איזושהי דוגמה של מערכת

אלירן זרד:  אנחנו הבאנו במסמך נתונים לגבי כל מיני חברות, גם חברות פרטיות שנותנות אפשרות מבחינת הטכנולוגיה לברר את הקליטה הסלולרית בכל מקום בארץ

אלירן זרד:  אם אתם תירצו אני אציג דוגמה ממשרד התקשורת בבריטניה, איך זה נעשה שם בצורה רשמית שיש להם ממש מפות

אלירן זרד:  אתה יכול להיכנס באינטרנט לבחור את המיקום שלך, איפה אתה גר והם מראים לך את המפות

אלירן זרד:  אתה יכול לראות בכל בריטניה לגבי תקשורת גם טלפוניה, גם דאטה, העברת מידע אינטרנטי, גם דור 5

אלירן זרד:  אתה יכול לבחור בבית, בפנים, נייח, נייד, מה שאתה רוצה, מראה לך מפות של הקליטה

אלירן זרד:  זה בגדול

אלירן זרד:  אם תירצו עוד פירוט אנחנו נשמח, וכמובן הכול מופיע במסמך

אברהם בצלאל: אלירן, תודה

אברהם בצלאל:      חבר הכנסת יוסף עטאונה

יוסף עטאונה: תודה רבה כבוד היושב-ראש

יוסף עטאונה:  אני חושב שהדיון הוא מאוד חשוב

יוסף עטאונה:  אני כבר שלחתי שאילתה לשר התקשורת בדיוק לפני שאתה קבעת את הדיון, ולכן הגעתי כי הנושא מאוד מאוד בעייתי במיוחד בפריפריה של הפריפריה, החברה הערבית הבדואית בנגב

יוסף עטאונה:  יישובים שלמים, אזורים שלמים יש בעיה בקליטת הסלולר בכל החברות, לא חברה אחת

יוסף עטאונה:  אנשים מוצאים את עצמם עוברים מספק לספק רק בכדי לשדרג את השירות או למצוא את המענה, אבל זה חוזר על עצמו

יוסף עטאונה:  גם בצפון יש יישובים שלמים שאתה מתקשר מטלפון נייד, אין סיכוי שתיענה בשום פנים ואופן, לכן אני חושב שצריך שמשרד התקשורת במיוחד על הספקים שנותנים את השירות הזה, החברות שקיימות, לפי מה שהציג הממ"מ, מ-2018 כמעט ולא שודרגו

יוסף עטאונה:  אלה אותם נתונים שהיו לחברות

יוסף עטאונה:  לא שדרגו את התשתית שלהם

יוסף עטאונה:  לפי דעתי הנושא שהוא מציע אותו, שאני כאזרח שבא להתחבר עם איזה חברה של סלולר, שתהיה לי את האפשרות לראות את הרשת שלהם, כי כל מי שאתה פונה אליו בכל אחת מהחברות האלה, הוא אומר לך, יש לי את הקליטה

יוסף עטאונה:  הוא אומר לו, אני בחורה, אני בלקיה, אני בעראבה בצפון

יוסף עטאונה:  הוא יגיד לך, לפי מה שיש אני הטוב ביותר

אברהם בצלאל: במציאות אין את זה

יוסף עטאונה: במציאות אף אחד מהם לא נותן מענה

יוסף עטאונה:  זה לגבי קליטה

יוסף עטאונה:  לפי דעתי משרד התקשורת צריך לתת את הדעת על הפריסה של האנטנות של השידור

יוסף עטאונה:  אני לא מתמצא בנושא מבחינה מקצועית אבל צריך לתת מענה לבעיה ולסוגיה הזו, כי גם בפריפריה במיוחד בחברה הבדואית, היא מאוד קריטית כי אין גם תשתית של משרד התקשורת, של סיבים אופטיים וכל האינטרנט

יוסף עטאונה:  יש בעיה רצינית בכל היישובים הבדואים לגבי רשת של אינטרנט

יוסף עטאונה:  גם למשרד החינוך וגם לתקשורת יש לי שאילתות עם בתי ספר, עם יישובים, עם שמות, כי יש בעיה והבעיה הזו התגלתה בחומרתה במשבר הקורונה במערכת החינוך והלמידה מרחוק

יוסף עטאונה:  90% מהילדים הבדואים, לא היה להם

יוסף עטאונה:  זה אחד הדברים שעלו, שרוב התלמידים היה להם מענה

יוסף עטאונה:  לתלמידים האלה לא היה מענה כי אין שום רשת קצה של אינטרנט לתת להם

יוסף עטאונה:      הסוגיה השלישית לפי דעתי שגם צריך לתת את הדעת, זה לא לגבי הקליטה לחברות הסלולר שיושבות גם כאן, זה כל נושא הגלישה והחבילות שהם עושים

יוסף עטאונה:  לפי דעתי אחרי הרפורמה שהייתה בתעריפים של המחירים, היום המשחק הוא בגלישה ובחבילות שהם מספקים

יוסף עטאונה:  לפי דעתי הם לא מדייקים

יוסף עטאונה:  לפי דעתי גם הם מנצלים שהרוב הדומם לא בודק את הדברים מחבילה לחבילה כשמשדרגים אותה - - -      

אברהם בצלאל: נותנים להם פחות גלישה אתה אומר, או שאין קליטה?     

יוסף עטאונה:  הם נותנים לך גלישה 150 ג'יגה, לא יודע מה, 250 ואחרי שבוע–שבועיים אתה מקבל הודעה לנייד שלך שזה הסתיים ושזה מוקפא עד סוף ההתקשרות או שאתה מחדש

יוסף עטאונה:  זה שם המשחק

יוסף עטאונה:  לפי דעתי רק על זה צריך לקיים דיון מיוחד

יוסף עטאונה:  תודה

אברהם בצלאל: חבר הכנסת עטאונה, תודה רבה

אברהם בצלאל:  אני מאמין שגם רוני יתייחס לנושא הזה

אברהם בצלאל:       אנחנו נתחיל לעבור קצת בין האנשים המיוחדים שהגיעו לפה

אברהם בצלאל:  יש לנו פה את ממלא מקום ראש עיריית אלעד

אברהם בצלאל:  בבקשה

יהודה בורלא: טוב, אז קודם כל תודה רבה לכם שאתם דנים בנושא הזה ומעלים אותו כי זה נושא שכמעט ואין תושב במדינת ישראל שזה לא קשור אליו, הקליטה הסלולרית

יהודה בורלא:  מי שיכול ליהנות מזה, איכות החיים שלו מושפעת מזה, ומי שלא יכול ליהנות מזה הוא סובל

יהודה בורלא:       אני נמצא אולי בעיר שמוגדרת פריפריה חברתית אבל היא נמצאת במרכז הארץ ואמור להיות בה קליטה כמו שצריך

יהודה בורלא:  מה שאנחנו רואים בפועל זה שחלקים גדולים בעיר שלי באלעד אין בה קליטה

יהודה בורלא:  כשהתחלתי לקבל על זה תלונות ולנסות להבין מה זה, מסתבר שיש הבדל בין מתקן קליטה

יהודה בורלא:  אם חברה רוצה להקים אנטנה של תורן, היא צריכה אישור מהרשות וזה דבר שבדרך כלל לא קורה כי אף ראש עיר לא רוצה להגיד לתושבים שלו שהוא שם להם אנטנה ליד הבית, כי אז הוא יודע שזה יעלה לו ביוקר בצומת הקרובה שהם יפגשו אותו, ואז מה שקורה שהחברות, מה שהן עושות, הן מחפשות פתרונות אחרים

יהודה בורלא:  הם מנסים לקחת כל מיני מתקנים

יהודה בורלא:  זה יכול להיות גם דירה בקומת גג או מעל חדר מעליות והם משתדלים שזה יהיה דבר פרטי או מוסד כי אז זה יותר קל

יהודה בורלא:  הם צריכים לדבר עם בן אדם אחד ושם הם שמים איזה שהם מתקנים שהם לא צריכים בשבילם רישיון, לפחות לא מהרשות המקומית

יהודה בורלא:  אז קורה אחד מהשניים, או שזה נשאר על מוסד חינוכי שמנהל המוסד כנראה צריך לעזור לעצמו לשרוד ואז הוא לא בדיוק יכול לשים לב לתופעות השליליות שיכולות לצאת מזה, או שאם זה תושב שגר על קומת גג ויש לו איזה חדר ושכרו ממנו אותו, אז הוא מרגיש שהשמיים הם הגבול

יהודה בורלא:  זה טוב לו וטוב לחברה

יהודה בורלא:  למי שזה לא טוב זה לתושבים, ואז כשזה מתחיל להתגלות, כבר אתה לא יכול לדבר עם התושבים ולהסביר להם שזה בטוח

יהודה בורלא:  אתה לא יכול להסביר להם שכמה שיהיה יותר מתקנים, יהיה פחות קרינה

יהודה בורלא:  כל ההסברים שיגיעו אחרי שהתושבים גילו שמישהו נכנס לחצר שלהם, כבר לא יעזרו

יהודה בורלא:  אם אתה רוצה להסביר משהו, אתה צריך להסביר אותו לפני שאתה נכנס לחצר של הבן אדם

יהודה בורלא:  אחרי שהוא תפס אותך, כבר לא יכול להסביר לו

יהודה בורלא:      אם היו משקיעים אולי יותר בהסברה, מה באמת מסוכן לתושבים ומה לא

יהודה בורלא:  אני עצמי לא יודע, לא יכול להגיד לכם בצורה ברורה, אבל אנחנו יודעים שיש כאלה מחקרים שאומרים שכמה שיהיה יותר אנטנות, תהיה פחות קרינה

יהודה בורלא:  יש כאלה אנשים שזה מפריע להם, אבל קודם כל הסברה מה באמת לא טוב לתושב, לא לחברת הסלולר ולא לקליטה שלו אלא שיהיה מה טוב לבריאות שלו ומה לא

יהודה בורלא:  יהיה על זה הסברה

יהודה בורלא:  ממילא אי אפשר יותר להקים אנטנות כי לא יהיה התנגדות מצד התושבים

יהודה בורלא:  אולי יהיה אפילו את המתקנים האלה שהם שמים במקומות פרטיים שזה מותר להם לפי החוק, מצד אחד, אבל מצד שני מאוד מבהיל את התושבים

יהודה בורלא:  יהיה לזה יותר רוגע לתושבים, יודעים מה כדאי להם, מה אסור להם

אברהם בצלאל: אם אני מבין נכון, אתה טוען שיש פחות קליטה כי פחות יכולים לשים את הדברים האלה בגלל שאנשים מתנגדים

יהודה בורלא: ברור

יהודה בורלא:  אני גם מבין את התושבים שמפחדים מזה

אברהם בצלאל: אני יכול להגיד לך שההורים שלי גרים בשמואל הנביא, ובניין ליד עשו שם אנטנות מעל מוסד ציבורי

אברהם בצלאל:  אצל ההורים שלי בבניין יש ארבעה אנשים שנפטרו מהמחלה וטוענים שזה קשור לזה

אברהם בצלאל:  יכול להיות שזה תלוי גם בהסברה

אברהם בצלאל:  הייתי גם מפנה את זה אליכם כמשרד התקשורת, האם מישהו בודק באמת מה רמת האנטנה?     

רוני חורי: אני ברשותך רוצה קודם כל להציג לך הסבר למה כשהיית בניחום אבלים ברמות, לא היה לך כיסוי

רוני חורי:  אני אתן לך עובדה מצולמת, ואנחנו לא בל"ג בעומר

רוני חורי:  בבקשה, זאת אנטנה בתהליך ההקמה ששרפו ברמות

רוני חורי:  הוקמה כדת וכדין ברחוב מירסקי ושרפו אותה, אז ככה שאין סיכוי שיהיה ברמות

אברהם בצלאל: רוני, אני הייתי סגן ראש עיריית ירושלים ואני מכיר את הסיפור הזה

רוני חורי: אתה דיברת על רמות אז הייתי חייב לתת לך תשובה על רמות, אבל אני אשתדל לתת תשובה לכל מה שנאמר פה, בסדר?     

אריאלה מלכה: בהחלט, לכן אתה פה

אברהם בצלאל: הוועדה הזאת והדיון דווקא על המקרה הזה פשוט מגיע מעשרות פניות של תושבים

אברהם בצלאל:  אין כמעט מקום שהייתי בארץ או שאני מדבר עם אנשים, מה הבעיה שלכם

אברהם בצלאל:  הנושא של התקשורת הסלולרית, אין מקום ואין אזרח שזה לא פוגע בו

רוני חורי: אני אסביר

רוני חורי:  קודם כל נורא חבל לי שהמרכז לשלטון המקומי איננו פה כי הוא שחקן מרכזי בתהליך

אריאלה מלכה: המרכז לשלטון המקומי הודיעו בשעה האחרונה, בשל מזג אוויר הם לא יגיעו

רוני חורי: והמשרד להגנת הסביבה איננו כאן

אריאלה מלכה: הגנת הסביבה בדרך

רוני חורי: המשרד להגנת הסביבה אינם כאן ונורא חבל

רוני חורי:  זה בפתיח

רוני חורי:  אני רוצה להגיד לך, אדוני היושב-ראש, ולכולם, לא קמה אף אנטנה במדינת ישראל ללא היתר של המשרד להגנת הסביבה

רוני חורי:  אם אנחנו מסתכלים על התקנים הבין-לאומיים, מדינת ישראל אימצה עשירית מהתקן שמקובל באירופה, זאת אומרת אתה צריך לשים כמעט פי עשר אנטנות יותר מאשר באירופה, כאשר באירופה ששם משדרים פי עשר מאיתנו, אני הסתובבתי עם אשתי לא מזמן, הייתי באחת המדינות באירופה וכל הזמן הלכתי ככה, השתוממתי מכמות האנטנות על הגגות

רוני חורי:  אשתי אומרת לי, תסתכל קדימה, למה אתה מסתכל כל הזמן על הגגות? זה רק לידיעה כללית

רוני חורי:  שם אנשים לא מתים ושם אנשים נהנים מהתקשורת הסלולרית כמו שצריך ליהנות ממנה

רוני חורי:  זה קודם כל

רוני חורי:      דבר שני, אני מכיר את הבעיה שהעלה חבר הכנסת עטאונה

רוני חורי:  אני וצוות שלם של משרד התקשורת הסתובבנו קודם כל לפני הקורונה, כאילו צפינו את הקורונה

רוני חורי:  בפברואר או בינואר 2020 היה כנס גדול בדרום עם כל ראשי הרשויות הבדואיות כדי להגיד להם, חבר'ה, אנחנו פה כדי שיוקמו תשתיות לרווחת התושבים, לשימוש התושבים, לחינוך, לבידור, לעבודה, לכל דבר, לחירום

רוני חורי:  כן, כן, כן, לא קרה כלום

רוני חורי:  בינתיים פרצה הקורונה

רוני חורי:  הסתובבנו בקורונה עד שהקורונה הייתה בטירוף במדינה, שאף אחד לא ידע האם צריך להסתובב עם ארבע מסכות או עם שבע מסכות

רוני חורי:  הלכנו לכל המקומות, עשינו דיונים בשמש כי סירבתי להיכנס לחדר סגור

רוני חורי:  אמרנו לאנשים מה אנחנו רוצים

רוני חורי:  היו פגישות אחר כך

רוני חורי:  לא קרה כלום

רוני חורי:  אנחנו בלקיה מחכים לקבל עד עכשיו מיקומים מאושרים על ידי הרשות כדי שהחברות יוכלו להקים שם אנטנות

אברהם בצלאל: רוני, אם אני מבי נכון, אתה אומר שהרשויות עצמן הן אלו שמעכבות את האישורים לאנטנות?     

רוני חורי: אני אתן לך את התמונה הכוללת

רוני חורי:  שמדברים על הפריפריה, הפריפריה זה ברחוב מירסקי בירושלים, זה בשכונה באלעד שגם באלעד היינו בשיא הקורונה

רוני חורי:  זה גם ברעננה וגם בהרצליה וגם בראשון וגם בראש העין

רוני חורי:  אין עיר במדינת ישראל ששם לא מקימים שכונות, אבל אני אומר להם, חבר'ה, איזה שכונה יפה, באמת כל הכבוד, איפה תקום פה אנטנה? אחר כך תגידו שאין מקום לאנטנה

רוני חורי:  זה כל כך צפוף וכל כך דחוס שהתכנון לא כלל תקשורת סלולרית על אף שעם שרי התקשורת הקודמים הסתובבנו בכל הערים ואמרנו, בבקשה, תתכננו כך שיהיה מתקן סלולרי, כי כמו שאמר חבר הכנסת, מתקן סלולרי הוא חלק מהחיים

רוני חורי:  הבן אדם מדבר עם מקום העבודה או עם הבן שלו, עם אשתו בטלפון והוא הולך עם זה

רוני חורי:  אם אין לך אתר סלולרי, אז השיחה מתנתקת

רוני חורי:  זה דבר אחד

רוני חורי:      דבר שני, משרד התקשורת והצוות שאני במקרה מוביל במשרד, אנחנו מבקרים בעשרות ערים

רוני חורי:  חבל שחבר הכנסת אוסאמה סעדי לא פה, כי היינו בעראבה יותר מפעמיים ובסוף אמרתי לו משפט בערבית, אידחקו עניק

יוסף עטאונה: למה?     

רוני חורי: כי אמרו, יתנו היתרים, יתנו אישורים

רוני חורי:  היינו שם ב-2020

רוני חורי:  אנחנו ב-2023, אני עדיין מחכה

יוסף עטאונה: אין קליטה שם עד עכשיו

רוני חורי: אני יודע

רוני חורי:  אמרו שיתנו

רוני חורי:  חצי מהטלפון שלי זה מהנדסים של כל הרשויות

רוני חורי:  באלעד, בעראבה, בלקיה, בכל המקומות

רוני חורי:  אנשים רוצים, כן, כן, כן

רוני חורי:  תשמע, אני חי את החומר הזה יום ולילה

רוני חורי:  אני מקבל טלפונים ב-21:00, 22:00, 23:00

רוני חורי:  אנחנו ביקרנו בעשרות מקומות

רוני חורי:  אנחנו שחררנו חסמים בין החברות כי אלה דיברו ככה, אלה דיברו ככה

רוני חורי:  הבאנו אותם כדי שידברו אחד עם השני

רוני חורי:  היו פגישות, היו סיכומים

רוני חורי:  לא עומדים בהם

רוני חורי:  אי אפשר להקים אנטנה סלולרית אם אין קרקע, אם אין חשמל

רוני חורי:  אין קרקע? לא יודע להקים אנטנה סלולרית, ואף אחד לא מסיר את האנטנות הסלולרית

רוני חורי:       אני ממש מסתייג ממה שנאמר פה

רוני חורי:  יש עלייה בכמות האנטנות, וכן המשרד איפשר איחוד תשתיות להוזיל את העלויות

רוני חורי:  עדיין המדינה שלנו לא כזאת גדולה שאפשר לפזר מלא אנטנות

אברהם בצלאל: רוני, אבל יש מלא כבישים כמו כביש מספר 1

אברהם בצלאל:  יש מלא כבישים ראשיים שאפשר לשים בהם גם אנטנות

אברהם בצלאל:  לא חייבים להגיע תמיד על גג או אנטנה בתוך - - -      

רוני חורי: כשאתה רוצה לתת שירות באזורים עירוניים, אתה צריך לשים אנטנות שקרובות למשתמש

רוני חורי:  היינו בעיר רהט

רוני חורי:  הבאתי בן אדם מהצפון בזמן הקורונה כדי שייתן הדרכה והסברה בערבית לחבר'ה ברהט

רוני חורי:  יותר מזה, ראש העיר הקודם הקליט את זה ושם את זה באתר הפייסבוק של העירייה, זאת אומרת המשרד פעל מול עשרות רשויות

רוני חורי:  עבדכם הנאמן היה בחזית של האירוע הזה

רוני חורי:  צר לי, ממש כואב לי שבסוף זה הניב מעט מאוד פירות

אברהם בצלאל: רוני, אבל מה הפתרון בסוף? אנחנו יכולים להאשים את הרשויות

אברהם בצלאל:  בסוף האזרח צריך שיהיה לו קליטה

רוני חורי: אדוני, בגלל זה אמרתי קודם, נורא חבל שהמרכז לשלטון מקומי לא פה

אברהם בצלאל: כנראה שבוועדה צריך גם לתכנן, לראות שלא יירד גשם באותו יום או לשלוח להם מטריות

רוני חורי: זה רעיון טוב

רוני חורי:  לא יתכן שהחלטות מתקבלות כמו שהן מתקבלות

רוני חורי:  אני לא רוצה לתת תארים לדבר הזה

רוני חורי:  עכשיו תוסיף על כך חבלות, תוסיף על כך שריפות, תוסיף על כך גניבת סולר, תוסיף על כך גניבת אתר שלם

רוני חורי:  תקשיב, אנחנו פה באירוע של מדינה

רוני חורי:  לא יכול להיות שאדוני חבר הכנסת מתלונן כאשר ברשות שלו לא מאפשרים לחברות להקים אנטנות

רוני חורי:       בנעלה היה רעש גדול מאוד

רוני חורי:  רציתי להביא לך את התמונה של העוקצים שהכינו כדי לצקת את האנטנה כמו שעשו במירסקי, אותו דבר

רוני חורי:  עוקצים במירסקי יצקו

רוני חורי:  בנעלה לא יצקו

רוני חורי:  הם לא רוצים שיקימו אנטנה

רוני חורי:  תלונות מפה עד להודעה חדשה

רוני חורי:  הזמנו אותם לתת להם הסברה

אברהם בצלאל: רגע, איפה יש הסברה היום? בסוף הרי האזרחים עצמם חרדים על הבריאות שלהם

אברהם בצלאל:  יש הרבה אנשים שחוששים

אברהם בצלאל:  האם יש הסברה באיזה מקום? אני לא מצאתי איזשהו מקום

רוני חורי: אני אגיד לך

רוני חורי:  פה בעיר הקודש ירושלים לא הוקמו אנטנות למעלה מעשר שנים

רוני חורי:  משה ליאון כמובן האשים אותי

רוני חורי:  משה ליאון, מותר לו להאשים אותי, מה שהוא רוצה

רוני חורי:  האשים אותי בכך שלא קמו אנטנות

רוני חורי:  ישבנו

רוני חורי:  הוא הקים צוות יחד עם משרד התקשורת, יחד עם חברות הסלולר

רוני חורי:  הוקמו לא מעט אנטנות

רוני חורי:  סליחה שאין לי את המספר

רוני חורי:  הוקמו מספיק אנטנות כדי לתת שירות לתושבי ירושלים

רוני חורי:  יותר מזה, הוא ביקש שזה יהיה בהסברה עם המרכזים הקהילתיים

רוני חורי:  אני השתתפתי בערבי הסברה ב-21:00 וב-20:00 וב-22:00

רוני חורי:  כל פעם שאותו מרכז קהילתי קבע הסברה, ישבנו בהסברה, משרד התקשורת, המשרד להגנת הסביבה וחברות

רוני חורי:  את חברות הסלולר לא הבאנו

רוני חורי:  ישבנו ויהיה פאנל של שאלות ותשובות

רוני חורי:  נתנו תשובות, שלחנו מיילים, שלחנו סרטונים

רוני חורי:  עשינו את זה פרטני

רוני חורי:  לא עשינו את זה בצורה המונית, "שגר ושכח"

רוני חורי:  עשינו ברחל ביתך הקטנה

רוני חורי:  באלעד היינו

רוני חורי:       קודם כל התושבים צודקים

רוני חורי:  אין תקשורת סלולרית, אבל לבוא ולהאשים את משרד התקשורת - - -      

אברהם בצלאל: לא מאשימים אף אחד

אברהם בצלאל:  מה הפתרון?     

רוני חורי: אני אגיד לך מה הפתרון

רוני חורי:  צריך להחליט שמקימים אתרי סלולר

רוני חורי:  צריך אולי להגביר את הענישה, כי לא יכול להיות ששורפים

רוני חורי:  אנחנו לא בל"ג בעומר

רוני חורי:  חברות הסלולר לא מספקות דלק למדורות

רוני חורי:  לא יכול להיות שמדליקים תורן כזה

אברהם בצלאל: לקחתי מקרה קיצון ברמות

רוני חורי: זה לא מקרה קיצון, אדוני

רוני חורי:  הר ברך חולש על פארק תמנע, חולש על כביש 90, חולש על כביש 10

רוני חורי:  כל המקומות שאני מדבר איתך, הייתי בכולם

רוני חורי:  אנחנו מגיעים לשם, גונבים סולר שיטתי

רוני חורי:  נעשתה פעולה משולבת עם משטרת אילת, המפכ"ל דאז ומשרד התקשורת והבעיה נפתרה

רוני חורי:  מתקשר אלי יושב-ראש נאות חובב, אומר לי, אין לי תקשורת סלולרי

רוני חורי:  אמרתי לו, מאיפה באת לי עכשיו אתה? אומר לי, אין לי תקשורת סלולרית

רוני חורי:  אני בודק

רוני חורי:  אחרי יומיים אני מקבל תלונה מחברת PHI, אומרים לי, שרפו להם את האתר

קריאה: שלוש פעמים שרפו את האתר

רוני חורי: יש פה מכלול של דברים

רוני חורי:  תראה, באירופה לא מתגלגלים אנשים ברחובות בגלל קרינה סלולרית

רוני חורי:  אני אומר לך, על הבתים, אדוני

רוני חורי:  על הבתים של האנשים יש אשכולות של אנטנות

רוני חורי:  האנשים צריכים להחליט

רוני חורי:  נתנו הסבר הכי פשוט, שכמה שיש יותר אנטנות, ככה יש פחות קרינה

רוני חורי:  זה מאוד פשוט

יהודה בורלא: אבל זה אמירה מידי כוללת כדי שתושב יירגע מזה

יהודה בורלא:  אני אומר לך, אני יושב בעירייה

יהודה בורלא:  אני יכול לקבל מאותו תושב תלונה שאין לו קליטה, ויום למוחרת אם אני שם לו אנטנה, הוא עושה הפגנה

יהודה בורלא:  גם הבאת את התמונה הזו ששרפו

יהודה בורלא:  אתה יודע למה שרפו את זה?      

רוני חורי: לא

יהודה בורלא: כי מישהו נבהל מזה

יהודה בורלא:  אתה אומר, אנחנו נגיע למרכזים קהילתיים

רוני חורי: אני השתתפתי בהסברה בשכונת רמות

יהודה בורלא: אני מבין

יהודה בורלא:  בשכונת רמות גרים כמה אלפי אנשים ולכנס הסברה מגיעים בקושי כמה עשרות

יהודה בורלא:  אם תהיה הסברה שבאמת הציבור יבין, הרי היום מסתובב לנו בארץ את כל האנשים שמפחידים אותך מכל דבר חדש שזז, ועכשיו מבחינתם ה-J5 הזה זה בכלל אסון טבע ומי יודע - - -      

רוני חורי: זה ממש לא אסון טבע

יהודה בורלא: נכון, אבל על זה אתה יודע וזה בן אדם אחר יודע, אבל האנשים בחוץ לא יודעים את זה

רוני חורי: הייתי אצל ראש העיר אלעד במרפסת

רוני חורי:  ישבנו בבלקון כי היה קורונה

רוני חורי:  אמרתי לו, אדוני ראש העיר, יושבים בבלקון

רוני חורי:  הוא כעס עליי אבל ישבנו בבלקון באוויר הצח, כל אחד עם המסכה שלו

רוני חורי:  אמרתי לו, אני זמין ואני אביא איתי את מי שצריך על מנת לעשות הסברה בכל שעה, בכל מקום, בכל אמצעי לתושבי אלעד

רוני חורי:  אני עדיין מחכה להזמנה

יהודה בורלא: אפשר לעשות שכזה דבר ייצא באופן יזום בעיתונות המקומית?      

רוני חורי: איך אמרת? בסוף מגיעים כמה אנשים? אם תהיה דרישה כזאת מטורפת, אולי נעביר הקלטות

רוני חורי:  אני מאמין באופן אישי שהדיבור עם האנשים, עם אלה שמאוד מודאגים, באופן אישי, באופן ישיר זה מוריד את הלהבות

רוני חורי:  היה לנו בהר אדר אותו דבר, אבל לא שרפו את האנטנה והאנטנה נמצאת וכולם נהנים ואף אחד לא נפגע מכך בריאותית

רוני חורי:       אם אנחנו מסתכלים על הבעיה ומתחילים לפרק אותה, יש פה מכלול של דברים

רוני חורי:  אי אפשר להקים אנטנה אם אין לי נדל"ן

רוני חורי:  אי אפשר להקים אנטנה אם לא עונה על דרישות הרגולציה של המשרד להגנת הסביבה

רוני חורי:  בכל אנטנה שמקימים החברות מביאות את התכנון של משפך ההספקים, לאן מגיעים ההספקים, לאיזה מרחקים, איזה עוצמות

רוני חורי:  המשרד להגנת הסביבה בודק את זה, מאשר או לא

רוני חורי:  אם הוא לא מאשר הם חוזרים לשיעורי בית

רוני חורי:  בסוף הוא מאשר ואחרי שמקימים את האנטנה החברות מודדות בפועל

רוני חורי:  אם יש חריגה, מפרקים

רוני חורי:  האנטנות מנוטרות 24/7 כולל ביום כיפור, רק מה, אין מי שיקרא את הניטורים

רוני חורי:  24/7, 365 יום בשנה, ואם יש חריגה, החריגה קופצת תוך 12 או 24 שניות

רוני חורי:  ישר היא קופצת

יהודה בורלא: הנה, זה דבר הכי פשוט

יהודה בורלא:  הרי מה קורה לך היום כשתושב בא? הוא מזמין לך איזה מודד פרטי או פיראטי

יהודה בורלא:  אף תושב לא יודע מה באמת התקן שמותר

רוני חורי: אדוני, אין דברים פיראטים

יהודה בורלא: לא אתם

יהודה בורלא:  אני מסביר מאיפה מגיעה ההתנגדות

יהודה בורלא:  אתה אמר שיש לכל אנטנה את המדדים שהיא צריכה לעמוד בהם, נכון?     

רוני חורי: נכון

יהודה בורלא: מישהו מהתושבים יודע את זה? אם זה דבר שיהיה נפוץ, כשבא אותו מתנגד או מכחיש או אני לא יודע איך שתקרא לו, והוא בא ועומד לך עם איזה מכשיר שאתה לא יודע אם הוא קנה אותו מעלי אקספרס או מאני לא יודע איפה

רוני חורי: הוא קנה מעלי אקספרס

יהודה בורלא: והוא מראה לך, אוי ואבוי מה הולך לקרות

רוני חורי: היה לי כזה בצפון עד שראש העיר אמר לו, אם תמשיך לפרסם ואתה לא תביא תעודות שהמכשיר מכויל, אני אתבע אותך למשפט, ואז בקרית ביאליק הכול נרגע

יהודה בורלא: יפה, אבל אני שואל אותך שאלה

יהודה בורלא:  המידע הזה זה דבר שנפוץ לתושבים, כמה מותר שיהיה? לאיזה מרחק מותר שיהיה?     

רוני חורי: כן

יהודה בורלא: אני חושב שהדברים האלה יכולים להרגיע

רוני חורי: כל מה שאמרתי קיים באתר של המשרד להגנת הסביבה

רוני חורי:  הכול קיים, מה ההספקים, המיקומים

רוני חורי:  יותר מזה, יש עיר בצפון שמהנדסת העיר רוצה לשים כיסוי עיצובי

רוני חורי:  אמרתי לה, אני לא רוצה

רוני חורי:  אני התנגדתי לזה

רוני חורי:  זה בא לראש העיר

רוני חורי:  אמרתי לו, אדוני, אני מתנגד כי פה יחשוב מישהו שמישהו מנסה להסתיר

רוני חורי:  אני לא מסתיר כלום

רוני חורי:  זאת האנטנה, היא קורנת לפי התקן

רוני חורי:  התקן הזה מקובל בעולם

רוני חורי:  באירופה הוא פי עשר מאשר במדינת ישראל

אברהם בצלאל: רוני, בוא נשמע קצת את האנשים שהגיעו

אברהם בצלאל:  מי שרוצה להתייחס, נשמע לשמוע

ישראל גורי: אני חבר מועצת העיר בית שמש

ישראל גורי:  שמעתי את השיח שהיה פה ואני חושב שאולי יש לי טיפה מה להוסיף על הדברים שנאמרו

ישראל גורי:  קודם כל העיר בית שמש, מי שמכיר אותה ורוני מכיר אותה, היא עיר שנמצאת בהתעצמות

רוני חורי: תגיד ליושב-ראש כמה אני מכיר אותה

ישראל גורי: שכונות על גבי שכונות נבנות

אברהם בצלאל: הגודל של השכונות זה כמו ערים במקומות אחרים

ישראל גורי: נכון

ישראל גורי:  רק רמת ד' בבית שמש יותר גדולה מכל אלעד ויותר גדולה מכל בית"ר עילית

ישראל גורי:  מי שלא נמצא קצת, לא מבין את סדרי הגודל ואת המימדים

אברהם בצלאל: רוני, דרך אגב, כמה אנטנות הוקמו?     

רוני חורי: בעקבות אירוע לא טוב, כי היה שלב התייאשתי מבית שמש

רוני חורי:  אמרתי לראשת העיר, סליחה שהפרעתי לך, עזבי אותי, לא צריך

רוני חורי:  אתם צודקים, לא צריך

רוני חורי:  כל מי שהתקשר, יש בעיית כיסוי, אמרתי תלכו לראש העיר

רוני חורי:  התקשרו אליי מהעירייה, מה אתה עושה? אמרתי, מה זאת אומרת מה אני עושה? אתם לא רוצים לאפשר לחברות להקים

רוני חורי:  אל תקימו

רוני חורי:  שאלו אותי למה אין

רוני חורי:  פניתי לראש העיר

רוני חורי:  קרה אירוע מצער שם

רוני חורי:  אחד הילדים שיחק, נפגע באצבע, לא הצליחו להזעיק את כוחות ההצלה כי לא היה כיסוי, כי לא היו אתרים

רוני חורי:  התקבלו החלטות, עכשיו מקימים איזה 12–13 אנטנות

רוני חורי:  למה לא הקימו אותן לפני כן? אני לא יודע

רוני חורי:  מה נשתנה? שום דבר

רוני חורי:  חוץ מהשנה שהתקבלה לא קרה כלום

רוני חורי:  אני לא מבין את הגישה הזאת

ישראל גורי: רוני, תן לי להתייחס ואחר כך תגיב

ישראל גורי:  תגיב גם לתוכן של הדברים

ישראל גורי:  אין ספק שהמצוקה של קליטה סלולרית בעיר בית שמש היא מצוקה מטורפת

ישראל גורי:  אתה הולך בשכונות, ואני לא מדבר על שכונות שנבנו אתמול או שלשום, שכונות שבנויות כבר עשור או למעלה מעשור ופשוט רחובות שלמים, אין לך קליטה

ישראל גורי:  אתה מנסה לדבר, הטלפון מתנתק

ישראל גורי:  לפעמים בתוך הבית, בחדר הזה יש קליטה, בחדר ההוא אין קליטה

ישראל גורי:  לחברה הזאת יש, לחברה הזאת אין

ישראל גורי:  זה מצוקה גדולה שמנסים לפתור אותה

ישראל גורי:  אני יכול להגיד לכם שכבר לפני בערך שנה וחצי בעיצומה של הקורונה היה לנו פגישות זום

ישראל גורי:  גם רוני השתתף בהן, נציגי חברות הסלולר בשביל לקדם את הדברים האלה

ישראל גורי:  בסופו של דבר לאחר פגישות בזום גם עשינו פגישות בשטח, באתרים, במיקומים ריאליים מתוך מטרה ורצון באמת לקדם אותם, אבל אנחנו נמצאים שנה וחצי אחרי ההתנעה המקסימלית הזאת שגם אתה דיברת עליה

ישראל גורי:  נכון לעכשיו אני לא יודע אם יש עדיין אנטנה אחת שהיא פרי של אותה פגישה שהייתה לפני שנה וחצי, ולא פגישה אלא סדרת פגישות

אברהם בצלאל: רוני, אנשים מדברים מכאב

רוני חורי: אדוני היושב-ראש, הכאב שלי הוא של כל מדינת ישראל, היהודית, הערבית, הבדואית, הדרוזית, הצ'רקסית

אברהם בצלאל: בסוף רוצים פתרונות

רוני חורי: פתרונות זה טמון אצלם בשלטון המקומי

ישראל גורי: אני רוצה לציין בסוגריים שבאמת הנוכחות של רוני מרגע שנתקלתי בו בתחילת התהליך, נוכחות שיש אבא שאכפת לו מנושא הסלולר והוא מביא את עצמו עד הסוף

ישראל גורי:  לא זה הנידון

ישראל גורי:  הנידון הוא בסופו של דבר איך משחררים חסמים, ואני רוצה להדגיש את הנקודה

ישראל גורי:      אני חושב שהיום הגישה הרשמית של משרד התקשורת היא שאנטנות יוצבו מעל מבני ציבור שהעירייה בעצם תנפיק אותם לטובת הנושא

ישראל גורי:  זה מה שאתם מנסים לקדם

ישראל גורי:  בעיקרון זה דבר מבורך

ישראל גורי:  הבעיה, כמו שהזכירו פה, חוסר ההבנה של הציבור, חוסר המודעות של הציבור בנושא נזקים של קליטה סלולרית הם חוסר הבנה מוחלט

ישראל גורי:  גם אני למשל בעבר שמעתי אמרה שאני לא יודע אם היא נכונה, תתקן אותי אתה ותיכף אני אגיד לך גם למה אני לא יודע אם היא נכונה

ישראל גורי:  שמעתי אמרה בשם מנכ"ל משרד התקשורת באחת מהתקופות שאמר שהוא היה מעדיף לגור בבניין שיש אנטנה סלולרית דווקא מעל הבניין מבחינת הקרינה

אברהם בצלאל: כי אמרו שהקרינה מגיעה לצדדים ולא לתוך הבניין עצמו

ישראל גורי: למה אני רוצה להגיד לך שאני לא יודע אם הוא אמר את זה או לא אמר את זה? כי כשאני נכנסתי לגוגל, רציתי להעביר את המסר הזה לתושבים, לצאת בקריאה

ישראל גורי:  נכנסתי לגוגל לחפש עם כל מיני מילות מפתח את האמרה הזאת

ישראל גורי:  לא מצאתי חומר בגוגל שאני יכולתי להנגיש אותו לציבור, לכן כשדיברו פה על הנושא של הסברה, אז זה כל הכבוד

ישראל גורי:  באמת מוערך מצידך שאתה בא ברמה של אבא שאכפת לו, בשעות לא שעות, יושב מול אנשים ומסביר להם באמת את הנתונים

ישראל גורי:  בסופו של דבר כשאתה מדבר, איך אמרת, לא בית שמש

ישראל גורי:  מעניין אותך רוחבי במדינה

ישראל גורי:  יש לך 9 מיליון איש, אתה רוצה להגיע ל-9 מיליון איש, אתה לא יכול לעבור אותם אחד-אחד

ישראל גורי:  אם יהיה פרסום רוחבי, פרסום במדיה שמשרד התקשורת אפילו ישקיע בזה איזה שהם תקציבים, תקציבי פרסום על הנושא הזה שכשאני אכנס לגוגל, אני אוכל למצוא מאמרים, ולא בדקויות, ברזולוציות של טווחי - - -      

רוני חורי: יש במשרד להגנת הסביבה

ישראל גורי: אני נכנסתי ולא מצאתי

רוני חורי: יש במשרד התקשורת

ישראל גורי: כשאני קורא עיתונות וכשאני מאזין לתקשורת גם ברדיו, אני לא שומע את הנתונים האלה

ישראל גורי:  הנתונים האלה לא מופיעים בשחור על גבי לבן, וכמו שאמרתי לך, ולו אמרה כזאת של מנכ"ל המשרד, לכן בגלל הסיבה הזאת שיש חוסר מודעות שונה לגמרי אצל הציבור, בסופו של דבר הרשויות המקומיות לא מסכימות להנפיק מבני ציבור שעליהם יוצבו תרנים בגלל שזה ייצור להם נזק תדמיתי, ואז הולכים לברירת מחדל השנייה

ישראל גורי:      ברירת המחדל השנייה היא לחפש בעצם אתרים שבהם מציבים תרנים אחרי חפירה ומציבים עליהם את האנטנות

ישראל גורי:  פה אנחנו מגיעים לבעיה, כי כשאנחנו הולכים למסלול הזה, שם אנחנו נתקלים בבירוקרטיה שהיא מול הרשות המקומית, של קודם כל מציאת מיקום שהוא מיקום שנותן כיסוי ואחר כך היתרי חפירה וחיבור לחשמל וכו'

ישראל גורי:       אני חושב שאם היה איזה שהן תקנות שהיו מחייבות את הרשויות המקומיות להגיב תוך מספר ימים מסוים לחברות הסלולר כשהן פונות בביורוקרטיה של בקשת ההיתר, תוך שבעה ימים הרשות מחויבת, או אותה בודקת רישוי או אותו אחראי על נקודות חשמל בעיר מחויב להגיש תשובה אליהם, הדבר הזה היה רץ

ישראל גורי:  מה שקורה היום, כשיש לך יזם שרוצה להוציא היתרי בניה בערים, יש לו המון ביורוקרטיה, אבל היזם שמרוויח כסף ומרוויח הרבה כסף כשהוא בונה בניינים, בונה דירות, בונה משרדים, יש לו מה שנקרא את האנרגיות לבוא להילחם, לתת מכת נגד לביורוקרטיה

ישראל גורי:       כשאתה מדבר על חברות שיש להן אמנם אנשים מסורים שעושים את העבודה הזאת אבל בסופו של דבר הם לא באים עכשיו עם יכולות של יזם שכל כספו מונח על הביורוקרטיה הזאת, אז הדברים מתנהלים בקצב אחר

ישראל גורי:  אם יהיה תקנות שיחייבו את כל הגורמים שנמצאים במערך הביורוקרטי להוצאת היתר, גם היתר חפירה וגם היתר הצבה אחר כך וגם חיבור לנקודות חשמל וכל המסתעף, הדבר הזה, יכול להיות שהוא יהיה פתרון מעשי להאיץ את התהליכים

רוני חורי: קודם כל אני אספר לך מה שאמר לי ראש עיריית רהט, פאיז

רוני חורי:  אמר לי, תקשיב, היהודים המציאו קרינה שהורגת רק בדואים

רוני חורי:  אמרתי לו, תגיד לי, מאיפה הבאת את זה? אומר לי, כי בבאר שבע יש מלא אנטנות, אף אחד לא מת

רוני חורי:  רק ברהט הם מתים

רוני חורי:  זה כדי להציג בלשון סגי נהור את הסיטואציה שהעסק נמצא, והוא החליט לשים על הראש של המשרד שלו

רוני חורי:  אמרתי לו, פאיז, איפה המשרד שלך? אומר לי, פה

רוני חורי:  אמרתי לחברת סלקום שמובילה שם, פה אתם מקימים את האנטנה ואני מקווה שהאנטנה שם תקום בסוף

רוני חורי:  זה דבר אחד

רוני חורי:      דבר שני, נעשתה עבודה במשרד מול מינהל התכנון ולא הלכו למסלול המדהים שאתה מציע

רוני חורי:  אמרנו, בואו נתחיל קודם כל עם משהו בקטנה

רוני חורי:  שיקימו אתר קטן, לא נדרש אישור של הרשות המקומית, נדרש אישור של המשרד להגנת הסביבה

רוני חורי:  בקושי זז

רוני חורי:  יש אנשים שמקבלים איומים

רוני חורי:  יש אנשים שאחרי שיש להם היתר במקומות כמו נעלה, יש היתר ביד, היתר חתום על ידי כל הגורמים כדת וכדין כמו ברמות ושורפים או לא מאפשרים להקים

אברהם בצלאל: רוני, אבל בסוף זה גם הסברה

אברהם בצלאל:  מה משרד התקשורת או המשרד לאיכות הסביבה עשו בשנתיים האחרונות מבחינת הסברה? אני רוצה לדעת את זה

אברהם בצלאל:  כמה תקציב נתנו לזה? איפה פרסמו את זה? הרי בסוף חצי מהתלונות זה שאנשים לא מסכימים להציב את הדברים האלו בגלל פחד כזה או אחר, בגלל חוסר הבנה

אברהם בצלאל:  איפה אנחנו? מה אנחנו עשינו כמדינת ישראל בשביל התושבים, בשביל שכן הדברים האלו יוקמו?      רוני, אני באמת מרגיש שאתה מוציא את כל הנשמה

אברהם בצלאל:  השאלה אם אתה לא פול גז בניוטרל?      

רוני חורי: לא

רוני חורי:  יש לי הצלחות

אברהם בצלאל: זה השאלה בסוף

אברהם בצלאל:  אם אנחנו נאבקים ונאבקים אבל פה עדיין לא קם, ובירושלים עשר שנים לא, עד שבסוף קרה משהו, ובסוף שרפו את זה כי חוסר הסברה, או במקומות אחרים

אברהם בצלאל:  השאלה בסוף, מה עשינו בשביל שבאמת גם התושבים ירצו את זה? הרי בסוף זה גם רווח לאותו אדם ששם את זה על הגג שלו

אברהם בצלאל:  יש לו רווח כספי במקרים מסוימים

רוני חורי: כן

אברהם בצלאל: אז השאלה איפה עשו את ההסברה הזאת? הרי הדיון הזה הוא יכול גם להיות עוד חמש שנים ואנחנו נהיה באותו מקום

אברהם בצלאל:  אם ב-2018 הממ"מ ניסו לקבל חומר, גם אנחנו נקבל את אותו חומר עוד חמש שנים

רוני חורי: אנחנו נהיה באותו מקום

אברהם בצלאל: אז השאלה בסוף מה הפתרון?      

רוני חורי: לגבי ההסברה, אני מצטער, לא באתי מוכן

רוני חורי:  אני יכול לבדוק את הנתונים ולתת לך תשובה, להעביר לך את זה דרך אריאלה, מה עשינו בהסברה ומה התוכניות של המשרד בנושא ההסברה

רוני חורי:  אין לי תשובה לתת, אני לא מכיר

רוני חורי:       אני רוצה להגיד לך לגבי הצלחות שהיו על עבודה מאומצת באתרים כמו בגבעות בר

אברהם בצלאל: רוני, אני יכול להגיד לך דבר אחד

אברהם בצלאל:  אני יושב פה עכשיו בחדר הזה, אין לי קליטה בטלפון הסלולרי

אברהם בצלאל:  בבקשה, הטלפון שלי, תראה אם יש קליטה

אברהם בצלאל:  אין לי קליטה

אברהם בצלאל:  סתם כדוגמה

אברהם בצלאל:  הנה, תתקשר, תראה

אברהם בצלאל:  הטלפון לא מצלצל

אברהם בצלאל:  אין קליטה

אברהם בצלאל:  אני אומר את זה ברצינות

אברהם בצלאל:  זה נשמע מצחיק אבל זה המציאות

רוני חורי: תראה, אני בינתיים קיבלתי ארבע שיחות טלפון פה

אברהם בצלאל: אני נמצא פה במקום רגיל

אברהם בצלאל:  אמור להיות קליטה רגילה

אברהם בצלאל:  לא משנה איזה חברה, ואין כיסוי

אברהם בצלאל:  זה דבר הזוי

רוני חורי: הנה, בבקשה, מצלצל

רוני חורי:  הגעתי לשירות הודעות

רוני חורי:  אתה העברת לשירות הודעות

אברהם בצלאל: לא העברתי כי אין קליטה פה

אברהם בצלאל:  כשאין קליטה זה מגיע ישר לזה

אברהם בצלאל:  בוא נצא איתך החוצה ותראה אם זה עובד

אברהם בצלאל:  אתה יודע כמה אנשים אומרים לי, מחפשים אותך ולא מצליחים לאתר אותך? אני נמצא בוועדות

אברהם בצלאל:  סתם אני אומר את זה כדוגמה

אברהם בצלאל:  לא היה לי את זה עד שהגעתי לכנסת

אברהם בצלאל:  עשרות אנשים אומרים לי, מחפשים אותך

אברהם בצלאל:       אני אומר דבר אחד, כנסת ישראל, אין פה קליטה לכל חברה שצריך להיות? איפה אנחנו נמצאים? כאילו במאה ה-19

רוני חורי: יש לכם אב בית פה, מישהו שאחראי על הבניין? בסוף צריך לאפשר לחברה לפרוס פה

רוני חורי:  אם לא מאפשרים לחברה לפרוס פה, לא יהיה כיסוי

אברהם בצלאל: אני הבאתי לך כדוגמה

אברהם בצלאל:  אני אומר עוד פעם, בסוף משרד התקשורת צריך לבדוק האם יש באמת פריסה בכל מקום

אברהם בצלאל:  מישהו אוכף את זה? מישהו בודק את זה? מישהו יודע להגיד לי נתונים? האם מישהו נקנס? האם חברה מסוימת נקנסה על זה שלא היה כיסוי? זה מה שאני שואל

אברהם בצלאל:  אם הדברים האלה יכנסו לתוך איזה מסלול, אז אני מאמין שאנחנו נשב פה עוד חודשיים–שלושה

אברהם בצלאל:  אני אומר עוד פעם, הדיון הזה הוא רק דיון התחלה

אברהם בצלאל:  אני לא חושב שמהדיון הזה נמצא את הפתרון, לצערי הרב

אברהם בצלאל:  הפתרון הוא לא פתרון קסם

רוני חורי: אני מאוד צריך את המשרד להגנת הסביבה ואת השלטון המקומי פה ואת מינהל התכנון

אברהם בצלאל: דיברתי עם מנהלת הוועדה

אברהם בצלאל:  אני פשוט מתפלא שהם לא הגיעו ואני אומר שזה פשוט לא בסדר

אברהם בצלאל:  אני אומר את זה בצורה עדינה

רוני חורי: שר התקשורת הקודם קבע שאחוז הכיסוי יעלה ל-95% בדור 4 ועל החברות היה צריך להשלים את זה, אם אני זוכר נכון, עד ה-13 בפברואר

רוני חורי:  ב-14 בפברואר יצאה אליהם דרישת מידע

רוני חורי:  המידע הזה הועבר למשרד והוא בבחינה כדי לראות האם החברות עומדות בדרישות הכיסוי כפי שהוגדרו ברישיונות שלהן

רוני חורי:  אז אנחנו נבדוק ואנחנו נבוא לפגישה הבאה - - -      

אברהם בצלאל: אוקיי, אני רק רוצה שעוד חברים ידברו, גם פורום חברות הסלולר

אריאלה מלכה: פורום הסלולר מייצגים את כל החברות

אברהם בצלאל: איזה יופי, הכי קל

גיא יום טוב: אני מפורום הסלולרי

גיא יום טוב:  אני אנסה להיות תמציתי כי חלק מהנקודות כבר הוצגו, אז חשוב ללכת דווקא על הכיוון החיובי, קודם כל להגיד שאנחנו מודעים הרי בסופו של דבר איפה המקומות שיש בהם בעיה של קליטה, ואנחנו פועלים בצורה אקטיבית, לא מן השפה אל החוץ או משהו כזה אלא גם יחד עם משרד התקשורת, מביאים גם אותו בתור הרגולטור

גיא יום טוב:  אם צריך, מגיעים לכנסים או כל דבר אחר

גיא יום טוב:  אני חושב שבהסברה דווקא חשוב שבאמת משרד התקשורת יחד עם הגנת הסביבה והבריאות עושים אותם בלי החברות כי החברות נתפסות כגורם באמת אינטרסנטי, כלכלי ולכן הנושא של ההסברה חשוב שייעשה על ידי הנציגים המוסמכים שאחראים - - -     

אברהם בצלאל: אני מתפלא על החברות, כי בסוף היום כמה שיותר קליטה יהיה להן, אז יותר אנשים יבואו להיות מנויים אצלם

אברהם בצלאל:  בסוף זה הקליינטים שלהם

גיא יום טוב: ולכן אנחנו ניגשים ומדברים ומנסים לשכנע

גיא יום טוב:  רק לאחרונה הוקמו באשלים, בציפורי, בבית"ר עילית שישה אתרים

גיא יום טוב:  ברגע שיש לנו בצד השני אפשרות ושיתוף פעולה ונותנים לנו מיקומים, אנחנו מקימים אותם

גיא יום טוב:  אנחנו רוצים להקים

גיא יום טוב:  מקומות נוספים שנמצאים כרגע בהגשה וכרגע לקראת הקמה ויש בהם שיתופי פעולה זה גם בתל שבע, גם ברהט, גם בחורה

רוני חורי: בית שמש, ירושלים

גיא יום טוב: נכון, גם בית שמש, גם בירושלים

גיא יום טוב:  יש מקומות שאנחנו לא מצליחים להבקיע את המקומות האלה, מכסייפה, לקיה

גיא יום טוב:  נאמרו כבר המקומות כאן

גיא יום טוב:  גם דימונה למשל

גיא יום טוב:  זה לא רק בפזורה

גיא יום טוב:  גם בצפון במקומות

גיא יום טוב:  לא מצליחים

גיא יום טוב:  שיחות, פגישות

גיא יום טוב:  מעוניינים

גיא יום טוב:  רק אני אסביר, יש לנו אתרים שנשרפו כבר שלוש פעמים, כמו שנאמר, ליד נאות חובב וגם בדרום

גיא יום טוב:  שריפה של אתר, הקמה של אתר נוסף, מיליון שקל

גיא יום טוב:  שני האתרים האלה, שישה מיליון שקלים רק על שריפה

גיא יום טוב:  יש לנו לא מקרה חריג, עשרות מקרים בשנה של החברות, של פגיעה, לא רק שריפה, גניבות

גיא יום טוב:  גניבות סולר, פריצה וגניבות של בטריות, כבלים

גיא יום טוב:  אנחנו מנסים להשיג סיוע מהמשרד לביטחון לאומי

גיא יום טוב:  לא כל כך מקבלים

גיא יום טוב:  זה בעיה

אברהם בצלאל: עסוקים בדברים אחרים

גיא יום טוב: בסדר גמור

גיא יום טוב:  אני רק אסביר כי זה מורכב

גיא יום טוב:  אנחנו רוצים תמיד להקים בשטח היישוב

אברהם בצלאל: הזכרת את בית"ר למשל

אברהם בצלאל:  תחשוב שכביש המנהרות, חס וחלילה קורה איזה משהו

אברהם בצלאל:  סתם דרך אגב, שאלה של בור

אברהם בצלאל:  מי אחראי על זה? בסוף זה משהו בדרך

אברהם בצלאל:  איזה רשות אחראית שיהיה שם? מי מפקח על זה? מי צריך לדאוג לזה? הזכרתי את כביש 16 למשל

אברהם בצלאל:  הרי הבטיחו שתוך חצי שנה יהיה קליטה בכביש 16

אברהם בצלאל:  מה נעשה עד היום? כביש המנהרות לבית"ר, מי אחראי על זה? מי אוכף את זה?     

רוני חורי: זה נמצא ביו"ש

אברהם בצלאל: אבל זה כבר שנים

רוני חורי: צר לי, זה לא בגזרה שלי

רוני חורי:  מה שלא נמצא ביהודה ושומרון אני מטפל

רוני חורי:  לגבי כביש 16, כביש 16 בגלל כל מיני תקלות שאני לא אמנה של מי הן, זה לא משנה כי בשורה התחתונה עדיין אין תקשורת סלולרית

אברהם בצלאל: כן, אבל איך אמרת, כל עוד שלא קרה בבית שמש איזה מקרה שעכשיו התחילו, אז חס וחלילה עד שלא יקרה שם איזה מקרה, אז נגיד איפה היינו ועכשיו אנחנו צריכים להאיץ?     

רוני חורי: אדוני, אנחנו לא מחכים למקרה

רוני חורי:  היו דיונים רבים בין נתיבי ישראל לבינינו לבין חברות הסלולר

רוני חורי:  ביום ראשון בשבוע הבא ב-23:00 יש סיור בכביש 16 ושם ייחתם ההסכם

רוני חורי:  היה בעיה

רוני חורי:  ההסכם מאוד מורכב בגלל שעובדים שם חמש שעות ברוטו ביום

רוני חורי:  מ-23:00 עד 05:00 סוגרים את הכביש

רוני חורי:  זה אירוע מאוד מורכב תפעולית כדי לממש, כי הכביש כבר נפתח

רוני חורי:  יהיה כיסוי סלולרי לכביש 16

רוני חורי:       אנחנו פועלים גם בהפרדה המפלסית בגבעה הצרפתית

רוני חורי:  אנחנו הולכים להכניס את זה להסדרה כדי שהאירועים של התת קרקע ייכנסו לאוטומט ולא יצטרכו אף אחד

רוני חורי:  כל אחד יידע מה הוא צריך לעשות

אברהם בצלאל: רוני, הזכרת את הגבעה הצרפתית

אברהם בצלאל:  איך דואגים שלא יפתח הכביש בלי שיש שם את זה?     

רוני חורי: עובדים על זה

אברהם בצלאל: למה בכל מקום ובכל כביש ובכל רחוב חדש, הדבר הבסיסי שיהיה קליטת תקשורת

רוני חורי: עובדים על זה גם מהכיוון של המשטרה

אברהם בצלאל: אבל ה"עובדים על זה", אנחנו שומעים את זה כל יום, עובדים ועובדים ועובדים

רוני חורי: כביש 16, אדוני, אני יכול לענות לך על מה שאני יודע ואני חושב שאני יודע

אריאלה מלכה: אתה מייצג את המשרד, רוני

רוני חורי: אני מייצג את המשרד ואני מייצג את מה שאני יודע

רוני חורי:  בכביש 16 כשהיו דיונים במשטרה ובמשרד התחבורה ובמשרד התקשורת, שאלנו את המשטרה למה אתם במקור, זאת אומרת שכל מי שבא להקים איזה תשתית כזאת או אחרת, הוא צריך לדרוש אישור מהמשטרה

רוני חורי:  המשטרה באה עם סל דרישות של תקשורת לחירום, של פינוי, של סגירה, כל מיני דרישות

רוני חורי:  למה לא ביקשתם סלולר? המשטרה הכניסה לתפריט של הכנת תשתית מהסוג הזה גם תקשורת סלולרית חובה במקור ולא בדיעבד

רוני חורי:  הבינו שיש תקלה והכניסו את זה

רוני חורי:       בהפרדה המפלסית בגבעה הצרפתית זה קורה

רוני חורי:  יש הכנה לתשתיות ולא צריך להקים כלום כי כבר הקימו

רוני חורי:  עשו את כל ההכנות, אם זה החדרים, אם זה מובילים, אם זה חשמל, אם זה מיזוג, אם זה הזנה, כל מה שצריך כדי להקים אתר סלולר בהפרדה המפלסית

אברהם בצלאל: אוקיי

אברהם בצלאל:  אני רוצה לשמוע פה גם את האשם ממשרד ראש הממשלה

אשר חסין: אני ממשרד ראש הממשלה, מנהל הרשות לפיתוח במגזר הדרוזי

אשר חסין:  אני לא רוצה לחזור על כל מה שנאמר כאן, אבל אצלנו באמת גם מורגש שיש בעיות כאלה

אשר חסין:  אנחנו יודעים שחלקן באשמת התושבים, כמו בעוספיה שלפני כמה שנים שרפו את האנטנות ומאז יש בעיות קליטה בכרמל, מאוד קשות, אבל גם אני באופן אישי נוסע פעמיים בשבוע בכביש 90

אשר חסין:  יש שם קטעים שדקה לפני שאני מגיע לשם, אני אומר למי שמדבר איתי, כרגע אנחנו מתנתקים

אברהם בצלאל: כשאני נכנס ל-443 אני אומר לבן אדם, אני נכנס ל-443

אברהם בצלאל:  כמה שנים כבר אני אומר את זה? כמה אנשים נוסעים שם כל יום? כמה לוקח להביא אנטנה או לדאוג שיהיה? אני לא מצליח להבין את זה, רוני

קריאה: משרד התקשורת יגידו לך ששרפו במירסקי ברמות

קריאה:  זה הבעיה

אברהם בצלאל: רוני, אני אומר את זה ברצינות

אברהם בצלאל:  כביש 443 סתם כדוגמה או כביש 90, זה עורקים ראשיים במדינת ישראל לאורך ולרוחב

קריאה: זה לא מצחיק, זה עצוב

קריאה:  יש פריסה בכל הארץ של אנטנות ואתם מתמקדים בכמה אירועים נקודתיים שקרו, במקום לדבר על פריסה ארצית כתכלול

רוני חורי: מי אדוני?     

קריאה: אני יועץ של היושב-ראש

רוני חורי: אני אומר לך שאתה נוגע בדברים בצורה לא נכונה, סליחה

רוני חורי:  אנחנו לא מתעסקים כי האירוע הזה של השריפה ברמות שאני לא יודע למה המשטרה עדיין לא גילתה מי עשה את זה, יכלו להיפגע אנשים

רוני חורי:  עזוב אותך מסלולר

רוני חורי:  הנזק שנגרם שם, הביאו מהנדס, גידרו את האזור

רוני חורי:  עד שבא מהנדס והגדיר מה צריך לעשות כדי לחזק את התורן כדי שלא יתמוטט

רוני חורי:  על מה אנחנו מדברים? אתה אומר שאנחנו מתעסקים באירועים לא חשובים

קריאה: לא, אבל זה לא מטרת הדיון

רוני חורי: זה חלק ממטרת הדיון

קריאה: זה מסביר את כל מה שקורה בכל רחבי הארץ?      

אברהם בצלאל: רוני, 443 וכביש 90 זה לא נותנים להקים? אני סתם שואל ברצינות, או שמישהו פה בדרך פחות מעניין אותו

רוני חורי: אדוני, שאלת קודם אם עשינו בדיקה

רוני חורי:  עשינו בדיקה לכביש 40

רוני חורי:  בכביש 40 מצאנו פערים

רוני חורי:  החברות קיבלו דוח פיקוח

רוני חורי:  החברות תיקנו את מה שדרוש תיקון

רוני חורי:  לגבי כביש 90, בדקנו גם את כביש 90, לא את כל כביש 90, אני חייב להגיד

רוני חורי:  בדקנו מאילת עד הפנייה לירושלים

אשר חסין: אנחנו מדברים מהפניה לירושלים עד בית שאן

אברהם בצלאל: האשם אומר, אני נוסע כל שבוע, פעמיים בשבוע דרך שם ואין קליטה

אשר חסין: לפחות

רוני חורי: אנחנו בדקנו עד ירושלים בכביש 90 והתקשורת הייתה תקינה

אשר חסין: בוא תיסע איתי

אברהם בצלאל: רוני, אני אומר דוגמה, 443

אברהם בצלאל:  כמעט כל אדם שעכשיו מגיע מפה, אין כמעט פעם שהוא לא עבר דרך 443

אברהם בצלאל:  אין שם קליטה שנים

אברהם בצלאל:  אי אפשר לתקן את זה? אי אפשר לדאוג לזה? מה ההסבר שיהיה על הדבר הזה?     

רוני חורי: אדוני, אני קודם כל מסכים איתך

רוני חורי:  אני גר במודיעין

רוני חורי:  אני נוסע ב-443 עוד לפני שהורחב הכביש

רוני חורי:  עוד כשהיה נתיב אחד אני נסעתי על 443

רוני חורי:  יש שם בעיה בשני מקומות שהשיחות מתנתקות

רוני חורי:  יש באזור אחד כנראה מסיבות ביטחוניות, ויש באזור אחר כי יש שם בעיה

רוני חורי:  אני מכיר את הדברים

רוני חורי:  לבוא להגיד שלא מטפלים - - -      

אברהם בצלאל: מה עושים עם זה תכל'ס?     

רוני חורי: אם יש שם אירוע ביטחוני שהבעיה של הניתוקים נובעים מעניין ביטחוני, אני לא יכול לעשות עם זה הרבה

רוני חורי:  יש תקלה בהמשך, בחלק המערבי של צומת דניאל

רוני חורי:  כשאתה בא מצומת כפר דניאל ועולה למעלה, למרות שאתה רואה את האתר יש שם end over שלא מכוון

רוני חורי:  יצאו עשרות צוותים של החברות כדי לכוון את זה ועדיין לא פגעו

רוני חורי:  מהנדסים מטפלים בזה

רוני חורי:  אני באופן אישי מתלונן על זה פעמיים בשבוע

רוני חורי:  הנושא הזה מטופל

רוני חורי:  באזור המזרחי יותר יש שם בעיה מסיבות - - -      

אברהם בצלאל: גיא, מה יש לכם להגיד על זה? מתי באמת נוכל לנסוע ב-443 חוץ במקרה של משהו ביטחוני, אני לא יכול להתערב בזה

גיא יום טוב: רוני הסביר על 443 ואין לנו בעיה לבדוק שוב פעם את הנושא

גיא יום טוב:  גם אם תיפתר מחר הנקודה הספציפית הזאת ב-443 וכביש 90, יש פה כמות גדולה של שכונות וערים שאין בהם כיסוי

גיא יום טוב:  במודיעין יש לנו שכונות שאישרו לנו ואחרי זה עצרו

גיא יום טוב:  אני לא מדבר עכשיו רק בצפון או בצפון

גיא יום טוב:  יש פה משהו שכמו שיש בסוף חשמל, כמו שיש מים, שמתכננים ומקימים שכונה חדשה, לא יכול להיות שלא רואים בתשתית של הסלולר תשתית חיונית שהיא חייבת להיות

גיא יום טוב:       גם בנושא של הסברה

גיא יום טוב:  בסוף אנחנו רואים גם מה קורה בעולם

גיא יום טוב:  הנושא של האנטנות או ההסברה של האנטנות לא מעניין את כל הציבור הרחב

גיא יום טוב:  בסוף זה מעניין איזושהי קבוצה שזה הולך להיות לידם או אנשים שיש להם איזושהי התנגדות כתוצאה מהדבר הזה, ולכן היכולת לשכנע ולהסביר היא לא דרך איזושהי מודעה בעיתון, היא דרך באמת שיח ודיאלוג ולתת ולאפשר שאלות

גיא יום טוב:  אם זה היה כמו שהיה בדרום שהגיעו, והגיע הממונה על הקרינה במשרד להגנת הסביבה, אישית, פרופ' גלברג הגיע לשם ועשו את הכנס ומדברים ומסבירים עם ראש היישוב והכול, וגם שם כשנעשים כל המאמצים בסוף, לא נותנים כלום

גיא יום טוב:       איפה אנחנו נקים? אנחנו צריכים להקים בדרך כלל בתוך גם שטח היישוב

גיא יום טוב:  כמו שנאמר כאן, כמו שקורה עכשיו ברהט על גג המועצה, דברים כאלה

גיא יום טוב:  גם ביישוב בשומרון, גם ברגע שזה היה בחוץ אז אחרי שהסכימו והכול, פתאום לא כי מישהו רואה 300 מטר ממנו אמור להיות, לא מוכנים ועוצרים הכול

גיא יום טוב:  גם ברגע שנמצאים בחוץ זה פגיעה באתרים לעומת ברגע שזה נמצא בפנים, גניבה של הסולר

גיא יום טוב:  בחלק מהמקומות בנגב אין לנו נקודת חשמל שם

גיא יום טוב:  אנחנו נאלצים להביא ולהפעיל גנרטורים וסולר וכל הדברים האלה

גיא יום טוב:  אין לנו שם נקודה שחברת חשמל מביאה לנו חשמל לשם

גיא יום טוב:      אנחנו עושים את הכול

גיא יום טוב:  את האתרים ששרפו, שלוש פעמים אנחנו מקימים, אבל בסוף חייב להיות איזשהו פתרון, או שכמו שנאמר כאן, עוקף ולא שם במלכוד אולי את ראשי הערים, למרות שיש ערים אחרות שכן מפנימים וכן מוכנים להגיד

גיא יום טוב:  בסוף צריך להחליט מה עושים

גיא יום טוב:  אנחנו רוצים

גיא יום טוב:  בכל מקום מהיישובים שאמרנו שיש בעיות, אנחנו מוכנים מחר ללכת להקים, רק אנחנו לא יכולים להתפרץ לבד, לקחת ולהקים אתר באיזשהו מקום

אמיר וייס: כבוד היושב-ראש, אפשר להתייחס רגע?     

אברהם בצלאל: כן

אמיר וייס: אני מנהל אגף תשתיות ברשות לפיתוח כלכלי, מיעוטים

אמיר וייס:  אנחנו מטפלים בכל היישובים הערבים בצפון ובמשולש, במרכז

אמיר וייס:  ביישובים הערבים הבעיה אפילו יותר חמורה ממה שקיים ביישובים היהודים

אמיר וייס:  יש פה שני צדדים למטבע

אמיר וייס:  זה גם ראשי הרשויות שקשה להם להתעמת מול התושבים וגם התושבים שנוקטים בכל מיני דברים כמו שריפה ודברים כאלה

אמיר וייס:       רוני חורי עושה עבודה ברוכה ביישובים וצריך להודות לו על כך

אמיר וייס:  אנחנו מחפשים דברים פרקטיים שכמו שנאמר, שעוד חמש שנים לא נשב פה ונהיה באותו מצב

אמיר וייס:  מה שצריך לעשות זה הסברה, הסברה, הסברה ועוד פעם הסברה

אברהם בצלאל: רוני, אתה שומע את זה? אין אחד שלא אומר את זה, הסברה והסברה

אמיר וייס: אנחנו למשל מקדמים ביחד עם משרד התקשורת, עם המנכ"לית שם וכל הצוות וכו', למשל פריסת סיבים אופטיים ביישובי המיעוטים

אמיר וייס:  עשינו למשל כנס גדול עם כל הגורמים הרלוונטיים, עם המשרדים, הגופים, הגורמים המקצועיים, כנס מאוד מוצלח שנתן אותותיו

אמיר וייס:       מה שאני ממליץ פה לעשות, וזה אני ממליץ למשרד התקשורת ואני יודע שמשרד התקשורת ירים את הכפפה הזאת, זה בכל מקום שצריך ויש חוסר ספציפי לאזור, ללכת ולקחת ולעשות כנסים כאלה מקומיים עם כל הגורמים הרלוונטיים

אמיר וייס:  אני לא יודע אם פורום חברות הסלולר זה הגורמים הנכונים שנכון להביא, בטח לא בשלב הראשון כי זה יוצר אנטי מאוד גדול, אבל כנס שהגורמים המקצועיים, וזה מה שחשוב מצד המדינה, שזה משרד התקשורת, משרד הגנת הסביבה ומשרד הבריאות שהם הגורמים המקצועיים שאפשר לסמוך עליהם וכו', שמסבירים

אמיר וייס:  ברגע שיושבים ומסבירים יש לזה תוצאות, וזה הרך שצריך להתקדם

אמיר וייס:  אפשר להתחיל, בתור משרד התקשורת תיקחו פיילוט, תחליטו על שניים-שלושה אזורים ולהתקדם איתם

אמיר וייס:  תודה

אברהם בצלאל: חבר הכנסת, חברי הטוב, יוסי טייב

יוסף טייב: טוב, ברשות אדוני היושב-ראש, משרדי הממשלה, אני עקבתי אחרי הדיון מהלשכה בין לבין

יוסף טייב:  ישנן בעיות נקודתיות

יוסף טייב:  על כל אחד מהנושאים אפשר למצוא את הבעיה ולמצוא את הפתרון, ולא על זה אני בא לדבר

יוסף טייב:  אני רוצה לדעת, משרדי הממשלה ובפרט משרד התקשורת, איכות הסביבה, האם כשמדינת ישראל באה בתב"ע מאוד ברורה, אומרת, יש לי תכנון בניין עיר, זו השכונה שהולכת להיות שם

יוסף טייב:  האם יש תוכנית פרוסה מראש איך אנחנו הולכים לפתור את בעיית הקליטה ואת בעיית הגעת החשמל לאנטנות, המיקום שלה, בעיה של התושבים שהולכים לגור? יש איזוהי תשתית? יש איזשהו תכנון? יש איזשהו משהו ראשוני או שאנחנו אומרים, אוקיי, תקום פה שכונה, על הדרך צריך שיהיה פה גם קליטה ואנחנו נכנסים לתוך כל הפרוצדורה והתנגדויות

יוסף טייב:  האם אנחנו בונים בית חולים מתחת לגשר או שפשוט אנחנו פותרים את הבעיה?      

רוני חורי: אתה נוגע פה בנקודה מאוד כואבת

רוני חורי:  אנחנו ראינו שבנינו רק בתי חולים מתחת לגשר, בשפה שלך

רוני חורי:  היו דיונים עם מינהל התכנון שבחלקם לקחתי חלק עם המנכ"לית, והייתה בקשה שלנו ממינהל התכנון, לדרוש כמו שדורשים מתקן מים, ביוב, חשמל, יהיה גם תקשורת קווית, לא רק תקשורת כי היום כדי לשים סיבים אופטיים אתה צריך תשתית קצת שונה מהנחושת, וגם תשתית סלולר

רוני חורי:  ידע בן אדם שבא, שאם הוא בא לגור פה, הוא ידע שהוא יהיה שכן של אנטנה

רוני חורי:  יותר מזה, באתר כמו כפר רתמים שהתקבל היתר, אני ביקשתי מראש המועצה האזורית ערן דורון, הוא אמר לי שהולכת להיות פה הרחבה

רוני חורי:  אמרתי לו, תקשיב, אני יודע מה יקרה

רוני חורי:  הרחבה, יבואו, יגידו, האנטנה קורנת, שיחתום בנספח ט' שהוא יודע שתקום אנטנה והוא צריך לחיות איתה, ואם היא לא טובה לו, הוא הולך מפה, משהו בסגנון הזה

רוני חורי:       נפלאות דרכי האדם

רוני חורי:  אחרי שאכלסו את השכונה קיבלתי שלוש פניות לפרק את האנטנה

רוני חורי:  אמרתי לו, אתה החתמת את נספח ט'? זאת אומרת, הייתי שותף לדרישה של נספח ט' הזה

רוני חורי:  אנחנו ביקשנו ממינהל התכנון, כשמתכננים שכונה, במכלול של כל התשתיות שמקימים, מקימים גם אנטנות

יוסף טייב: זה מתבצע בפועל?     

רוני חורי: אני לא יודע

יוסף טייב: מי יודע?     

רוני חורי: אני יכול לבדוק

רוני חורי:  אנחנו דרשנו עוד יותר

רוני חורי:  דרשנו שיהיה חיבור לגנרטור של אתרים חיוניים, למה? כי בתרגילי חירום שנעשו גילינו, לא אנחנו משרד התקשורת, אלא כל המדינה גילתה שאספקת החשמל במצבי חירום קיצוניים היא עקב אכילס המרכזי בנושא תשתיות ותקשורת עם האנשים

רוני חורי:  אם יש תחנה לשאיבת מים או תחנה לביוב וכך הלאה, שם הרשות מקימה גנרטור

רוני חורי:  אמרנו, תקימו גנרטור שישרת גם את חברות הסלולר

רוני חורי:  כמובן שישלמו על החיבור ועל הצריכה וכך הלאה

רוני חורי:  שום דבר לא בחינם

יוסף טייב: חלק מהדברים נכנסו לחוק? זה חלק מהתהליך? יש אכיפה על הדבר הזה? אם יש אכיפה, על ידי מי היא נעשית? בסוף עם כל הכבוד למשרדי הממשלה, אני מכבד אתכם מאוד, יש פה יו"ר ועדה, מזמין אתכם

יוסף טייב:  אנחנו הח"כים מגיעים, דיון חשוב

יוסף טייב:  תשובות אני לא מקבל

יוסף טייב:  אני מקבל תשובות נקודתיות על מקרים נקודתיים, רוני, וזה בסדר

אברהם בצלאל: יש תחושה שאין פה אבא אחד לכל הסיפור הזה

אברהם בצלאל:  יש את הגנת הסביבה

אברהם בצלאל:  אני רואה פה גם את משרד הבריאות שנשמח גם לשמוע את ההתייחסות שלהם, איפה הם בכל התהליך הזה גם מבחינת הסברה

יוסף טייב: אתה לא יודע אם יש תהליך, ואם התהליך קיים, האם יש אכיפה? אם יש אכיפה, על ידי מי היא נעשית? אם יו"ר הוועדה ואנחנו הח"כים לא מקבלים את התשובות על הדברים האלה, עם כל הכבוד, תחזרו עם תשובות

רוני חורי: אני בגזרה של משרד התקשורת

אברהם בצלאל: הוא אמר בתחילת הדרך, לא נמצאים פה, לא השלטון המקומי שהם פקטור לא קטן, ומינהל התכנון

רוני חורי: הם היו צריכים לתת תשובות

יוסף טייב: אדוני היושב-ראש, ברשותך, הם הוזמנו?     

אברהם בצלאל: בטח שהוזמנו

אברהם בצלאל:  הגשם, הם היו צריכים מטריות

יוסף טייב: כשאני מזמין אנשים ואני יודע שהדיון הוא סביב הדברים האלה, הם לא הגיעו, תסגור את הוועדה ותשלח להם מכתב

יוסף טייב:  לא ייתכן שאנחנו נזמין חברי כנסת אחרי לילה שאנחנו לא ישנים

רוני חורי: אבל אנחנו באנו

יוסף טייב: רוני, אני מכבד מאוד את זה

רוני חורי: זה לא מספיק שבאנו?     

יוסף טייב: אבל אני אומר, אם הגורמים שצריכים לתת תשובות לא מגיעים, אז חבל על הזמן אדוני היושב-ראש

יוסף טייב:  באמת ברשותך, תסגור את הוועדה, שלח להם מכתב חריף ושיתחילו להזיז את עצמם

יוסף טייב:  זה זלזול בוועדה

יוסף טייב:  מה זה הדבר הזה?      

אריאלה מלכה: אני רוצה ברשותך לדייק משום שזה תפקידי

אריאלה מלכה:  הגנת הסביבה לא הגיעו ברגע האחרון

אריאלה מלכה:  הם כתבו שהיה ביניהם חוסר תקשורת, לא יודעת בין מי למי

אריאלה מלכה:  שלטון מקומי, יש לך פה את בית שמש, יש לך פה את אלעד וכו'

יוסף טייב: כן, אבל נציג שהיה צריך להגיע, שלא הגיע

אריאלה מלכה: היה נציג נוסף שבשל מזג האוויר, בדקה ה-90 הוא לא יכול היה להגיע

אברהם בצלאל: הוא חשב שאולי יהיה שלג בירושלים

אברהם בצלאל:  כמו שנאמר פה, זה בסוף דיון מאוד חשוב

אברהם בצלאל:  בסוף באמת אנחנו נפגשים בזה בלי סוף בפניות ציבור

אברהם בצלאל:  אין ראש עיר או ראש מועצה שלא מדבר איתנו על זה או סגנים

אברהם בצלאל:  כמעט בכל מקום שאתה הולך או שאתה מדבר בשיחת טלפון

אברהם בצלאל:  אני אומר, אנחנו אישית נפגעים מזה כל היום

אברהם בצלאל:  בסוף אנחנו מחפשים למצוא פתרונות אמיתיים

אברהם בצלאל:  אני לא שומע מישהו שמתכלל באמת

אברהם בצלאל:  האם הציבור באמת יודע את המפות, איפה יש, באיזה מקומות יש לנו היום קליטה?     

רוני חורי: אני ברשותך אענה לך על זה

אברהם בצלאל: שניים, ההסברה שהיא דבר מאוד חשוב בכל התהליך הזה, שאני לא שומע

אברהם בצלאל:  אני לא רואה את זה לא בערוצי הטלוויזיה, ואני לא רואה את זה ברשתות החברתיות, ואני לא רואה ברדיו ובפרסומים כאלו או אחרים בין לבין, וגם אני לא רואה בעיתונות הכתובה

אמיר וייס: דרך אגב, אם זה כבר קיים במשרד להגנת הסביבה ויש משהו, כשאני נכנסתי לאתר אתה רואה את זה, אבל שוב, זה משהו מאוד מורכב, מאוד מקצועי שזה פחות מדבר אל אנשים רגילים

אמיר וייס:  זה גם משהו שצריך לקחת בחשבון

אברהם בצלאל: סליחה שאני עוצר אתכם

אברהם בצלאל:  אני רוצה כן לשמוע את איזבלה ממשרד הבריאות על הקרינה ואיפה בהסברה מבחינתכם

איזבלה קרקיס: אני אשתדל להתייחס לכל הנקודות

איזבלה קרקיס:  תודה רבה על זכות הדיבור

איזבלה קרקיס:  אני מייצגת פה את חטיבת בריאות הציבור

איזבלה קרקיס:  אני מנהלת מחלקה לאפידמיולוגיה סביבתית במשרד

איזבלה קרקיס:       לגבי הנושא של הקרינה הבלתי מייננת, אנחנו כמשרד הבריאות נמצאים ביחסי עבודה בנושא הזה עם המשרד להגנת הסביבה כבר עשרות שנים

איזבלה קרקיס:  מדובר על תהליכי רגולציה שאנחנו מהווים גורם מקצועי מבחינה בריאותית לטובת ההגדרה של ספים המותרים למניעת נזק בריאותי

איזבלה קרקיס:  תהליכי העבודה קיימים כפי שאמרתי, המון זמן

איזבלה קרקיס:      מבחינת תהליכי ההסברה, בזמנו היה צוות משותף שהוקם, ובסופו של דבר זה בא כהחלטת ממשלה שבמסגרתה הוקם מרכז תנודה שזה בעצם מרכז שהוקם בשנת 2012 והוא פעל עד לתחילת תקופת הקורונה

איזבלה קרקיס:  הוא פעל בנושא של קרינה בלתי מייננת לטובת ההסברה גם לאוכלוסייה הכללית, וגם מתן כלי עזר למשרדי הממשלה בעניין של שימושים אלה ואחרים בקרינה בלתי מייננת, כולל גם טלפונים ותקשורת שזה בעצם היה מאוד משמעותי מבחינת ידע שהמרכז הזה צבר ונתן, ברמה אקדמית מאוד גבוהה ובשפה הפשוטה לטובת האוכלוסייה הכללית

איזבלה קרקיס:  היה שימוש בכל הידע הזה

איזבלה קרקיס:       מבחינת משרד הבריאות אנחנו היינו שותפים בכל התהליך של הקמת המרכז הזה, גם תמיכה מבחינת התכנים והתקציבים שהיו נדרשים לטובת ההפעלה של אותו מרכז

איזבלה קרקיס:  נכון לתקופת הקורונה היו בעיות לא מעטות ואז ההתקשרות בין המשרד לבין מרכז תנודה לא המשיך

אברהם בצלאל: איפה נמצא המרכז הזה?     

איזבלה קרקיס: המרכז הזה, המיקום שלו הוא במכון גרטנר בתל השומר

איזבלה קרקיס:  הוא בעצם כלל אנשי מקצוע בתחום הרפואה ובתחום הפיזיקה לטובת ההבנה של קרינה כנושא באופן כללי

איזבלה קרקיס:  הוקם גם אתר אינטרנט

איזבלה קרקיס:  גם היום אפשר להיכנס

איזבלה קרקיס:  אני עכשיו בדקתי, אפילו בויקיפדיה יש הסבר על המרכז הזה

איזבלה קרקיס:  בדיוק כתוב מתי הוא הוקם ובעקבות מה

איזבלה קרקיס:  בעצם כל משרדי הממשלה באו ושמו תקציבים לטובת התחזוקה של אותו מרכז

איזבלה קרקיס:  אפשר להמשיך כנראה ואולי לבדוק בדיוק באיזה שלב מבחינה רגולטורית זה נמצא, אז יכול להיות אולי להמשיך ולהשתמש בידע שנצבר שם

אברהם בצלאל: מישהו יודע כמה אנשים נכנסים לדבר הזה? כמה אנשים רואים את זה? כמה אנשים נחשפים?     

איזבלה קרקיס: היו כל הסטטיסטיקות גם מבחינת השימושים באתר עצמו ובהתחדשות של התכנים שנמצאים שם

איזבלה קרקיס:  מבחינה בריאותית זה היה מאוד משמעותי לגבי הסבר על מה המשמעות של הקמת האנטנות, מה מבחינת הרמות המותרות של הקרינה, מה מבחינת הפוטנציאל של ההשפעה הבריאותית, במה זה תלוי איך אנחנו שומעים וקולטים את השיחות

איזבלה קרקיס:  כל מכשירי הקצה, מה שנקרא, ומוגדר על פי טרמינולוגיה של הגנת הסביבה

איזבלה קרקיס:  כל הדברים האלה, כל המושגים מוסברים בצורה מאוד פשוטה ונכונה לטובת הבן האדם הפשוט שיוכל להשתמש בכל המידעים האלה

איזבלה קרקיס:       שוב, אני אציין שכמשרד הבריאות אנחנו מאוד תמכנו בתהליך הזה כי זה מאוד עוזר מבחינת העלאת רמת המודעות של כל האוכלוסייה

איזבלה קרקיס:  משרדי הממשלה שהשתמשו בנתונים, זה היה סוג אחר של דיאלוג

איזבלה קרקיס:  זה גם היה בשפה אחרת ובהתאם לנושאים הספציפיים

איזבלה קרקיס:  זה בעצם הייתה מעורבות של משרד החינוך, משרד הביטחון

איזבלה קרקיס:  כמובן שזה היה בתמיכה של משרד התקשורת, משרד הבריאות והמשרד להגנת הסביבה

איזבלה קרקיס:  אני חושבת שזה תהליך מאוד נכון, באמת לחדש את הפעילות של אותו מרכז שהוא צבר ידע אדיר בנושא וכן מדבר בשפה שמותאמת לכלל האוכלוסייה

אברהם בצלאל: תודה

אברהם בצלאל:  יש פה מישהו שרוצה להתייחס? אני רק אומר, זה יהיה דיון ראשון

אברהם בצלאל:  סליחה שאני ככה מרגיש, שאין לנו עדיין תשובות בהרבה דברים

ישראל גורי: אני רק רוצה לשאול

ישראל גורי:  רוני, גם אתה אולי תוכל לענות על זה

ישראל גורי:  בסופו של דבר האם יש גורמים שהם יכולים להכניס בתקנות, לדוגמה, שלא יכול להיחתם טופס 4 לבניין עד שיש קליטה סלולרית זמינה באותה דירה

ישראל גורי:  כמו שהיום אתה לא יכול לתת טופס 4 אם אין חיבור למים, אם אין חיבור לחשמל

ישראל גורי:  בסופו של דבר זה מדובר פה גם במשהו בטיחותי

ישראל גורי:  יש לו משמעות

ישראל גורי:  אני אומר לך שאם תהיה תקנה כזאת שאני לא יודע בדיוק מי צריך לעשות אותה, אולי מינהל התכנון

אברהם בצלאל: יכול להיות שצריך לחוקק חוק בנושא הזה, אני לא יודע

ישראל גורי: אם תהיה תקנה כזאת, פתרת את בעיית הרשויות

רוני חורי: אני אגיד לך

רוני חורי:  אנשים נכנסים בלי טופס 4, בלי חשמל, בקושי מים זורמים

ישראל גורי: זה רק כאלה ששרפו את המתקן ברמות, אבל אני מדבר איתך על כלל האוכלוסייה

רוני חורי: זה ששורפים אנטנות, לא משנה איפה, צריך לטפל בהם

אברהם בצלאל: דרך אגב, יש עוד נושא אחד שבכלל לא נגענו בו, שהעליתי אותו בהתחלה, נושא הרכבת

רוני חורי: אני אתייחס לרכבת

רוני חורי:  אתה שאלת שאלות מדהימות, רק תיתנו לי לענות

אברהם בצלאל: לא, שאלה על הרכבת שאנשים נוסעים

אברהם בצלאל:  אני אומר עוד פעם, זה חלק מזמן העבודה של אנשים לפעמים

אברהם בצלאל:  אנשים שכל שיקול שלהם, האם לגור במקום כזה או אחר, זה אם יש להם קליטה בדרך

רוני חורי: הרכבת ככלי משמש ככלוב פאראדיי

רוני חורי:  כלוב פאראדיי זה כלוב שמסנן רעשים אלקטרומגנטיים

רוני חורי:  לצורך העניין, מכשיר סלולרי, הוא צריך אותות אלקטרומגנטיים כדי לעבוד

רוני חורי:  הקרון עצמו מדכא את החדירה

אברהם בצלאל: אבל פעם כן היה wifi, כן היה משהו

רוני חורי: Wifi בתוך הרכבת זה עניין אחר

רוני חורי:  אנחנו עכשיו בבחינה עם הרכבת

רוני חורי:  זה תהליך שייקח זמן כי הדרישה מצד אחד של הרכבת היא להיקפים ורוחבי סרט אדירים

רוני חורי:  מצד שני המבנה של הרכבת הוא כזה שמדכא את החדירה של האותות

רוני חורי:  אנחנו בוחנים יחד עם הסמנכ"ל ראובן הושע את העניין הזה גם מול הרכבת

רוני חורי:  אנחנו מודעים לזה ואנחנו בודקים את זה

רוני חורי:       לגבי הדיווח לציבור

רוני חורי:  הוקמו שני צוותים במשרד התקשורת כדי לשקף מידע לציבור, כל סוגי המידע

רוני חורי:  אחד מהמידעים שאנחנו בודקים לשקף לציבור בצורה מאוד פשוטה, אנחנו לא נתחיל להגדיר כל מיני הגדרות

רוני חורי:  אנחנו נגדיר את זה בכמה פרמטרים לא פשוטים

רוני חורי:  נעשה שם איזה דשבורד שאומר איזה חברה הכי טובה בכתובת כזאת או אחרת

רוני חורי:  אנחנו נמצאים בתהליך

רוני חורי:  הנושא הזה בבחינה

אברהם בצלאל: נקווה שלא תקבלו איומים מהחברות

רוני חורי: אנחנו נעשה שימוע והמשרד יקבל החלטה

רוני חורי:  העבודה היא בשלב כזה שעדיין לא הגענו לשלב השימוע

רוני חורי:  יהיה שימוע

רוני חורי:  השימוע יגיע גם לחברות

רוני חורי:  החברות יגיבו

רוני חורי:  בסוף יתגבש פתרון כמו שנהוג בהרבה מדינות בעולם, שאגב, חלק מהשיקוף לציבור נעשה על ידי החברות עצמן

רוני חורי:  החברות עצמן, נקבע להן ברישיון שלהן, אם אנחנו משווים להסדרה האירופאית, בעשרות מדינות באירופה המפעילות עצמן משקפות את הכיסוי הסלולרי שלהן באתרים שלהן

רוני חורי:  למשל בצרפת יש אתר שמרכז

רוני חורי:  אתה יכול לראות כמה חברות ואתה תבחר מה הכי טוב לך

אברהם בצלאל: וגם יהיה פרסום של כל המפות עצמן, איפה יש ואיפה אין?     

רוני חורי: אנחנו נמצאים בתהליך

רוני חורי:  זה נמצא בעבודה

רוני חורי:  אנחנו עובדים על זה כבר איזה חודשיים

רוני חורי:  זה ייקח עוד כמה חודשים טובים אבל זה יקרה

אברהם בצלאל: את רוצה להגיד?     

יאנה גרינמן: אני סמנכ"לית אסטרטגיה ברשות החשמל

יאנה גרינמן:  אנחנו חיים עולמות מאוד דומים

יאנה גרינמן:  עולם התשתיות הוא עולם מורכב ויש לנו הרבה דברים שהם מאוד דומים למה שעמיתי תיאר פה, אבל כן צריך להפריד רגע בין עולמות הנימבי, מה שאנחנו קוראים להם, נימבי, Not In My Back Yard כלומר ההתנגדות של התושבים לבין אירועים כמו כביש 90 או רכבת

יאנה גרינמן:  צריך להפריד רגע ולהתייחס אליהם כאל שונים

יאנה גרינמן:       איך פותרים את זה? דבר אחד זה הסברה, נכון, אבל הסברה חייבת לבוא לצד תקנות וחקיקה

יאנה גרינמן:  עכשיו היה חוק ההסדרים

יאנה גרינמן:  זה משהו שהיה צריך להיכנס שם, להבנתי, כמו שאנחנו דחפנו המון דברים של חשמל כי גם לנו קשה להקים מתקני מיתוג וקשה להקים מתקני השנאה וקשה לנו למתוח קווים ולשדרג קווים

יאנה גרינמן:  אנחנו מכירים את העולמות האלה היטב, אז חייבים לדחוף את זה לשם

יאנה גרינמן:       דבר נוסף שאני בתור אזרחית הייתי שמחה לראות זה מפה

יאנה גרינמן:  דיברת על זה עכשיו, מפה של אזורי קליטה

יאנה גרינמן:  מאוד פשוט

יאנה גרינמן:  אני לא רואה סיבה שאין

רוני חורי: אנחנו צריכים לעשות את זה כמו שצריך ואנחנו עובדים על זה

יאנה גרינמן: מילה אחת לגבי מה שהזכרתם, חיבורים לחברת חשמל

יאנה גרינמן:  אנחנו יודעים שכל מקום שהוא באזור של חברת חשמל ויש להם רשת קרובה, הם יכולים כמובן לחבר את המתקן, ואם זה רחוק אז יש שם תשלומים מסוימים שצריך לשאת בהם

יאנה גרינמן:  אי חיבור, אנחנו לא מכירים את האירוע ואם יש משהו מולנו, אנחנו נשמח כמובן לבדוק

ענת בן משה: לא, אין דברים מולכם

ענת בן משה:  יש לגופו של עניין של מסלולים מול חברת חשמל

ענת בן משה:  היכן שאפשר לקבל חשמל, מקבלים, רק שזה לוקח המון זמן

ענת בן משה:  דיבר חבר פה על בית שמש, אז האתרים יכולים לקום אבל מכיוון שאין חיבור חשמל, אין טעם להעמיד ברזלים בשטח וזה לוקח כמה חודשים אחרי עד שיש חשמל

ענת בן משה:       במקומות שאין תשתית, וזה אני רוצה ברשותך מילה אחת להתייחס

ענת בן משה:  גם להפריד את הדיון כפי שהיא הציעה, לשני נושאים, אחד לגבי מה שקורה בפריפריה בערים

ענת בן משה:  צריך להבין, יש קשר חד-חד-ערכי וישיר בין רמת שיתוף הפעולה ותפיסת העולם בנושא הזה של ראש העיר וחברי מועצת העיר לבין רמת הקליטה בתוך העיר

ענת בן משה:  ברשויות שיש שיתוף פעולה יש קליטה טובה עד מצוינת

ענת בן משה:  ברשויות שאין שיתוף פעולה לא ניתן להקים אתר סלולרי

אברהם בצלאל: לכן חייבים לחוקק את זה בתקנה או בחוק, שזה חלק מתהליך

ענת בן משה: נכון, וגם אדוני, אני הרבה שנים בתוך התחום הזה ואני חושבת שלראשי רשויות יש פה לא רק זכות, יש פה חובה להכיר את הנושא הזה מקרוב ולהבין שבעצם זה שהם מונעים הקמת אתרים סלולריים, הם מזיקים לתושבים שלהם

ענת בן משה:  בהחלט צריך להיות פה נציג של השלטון המקומי שצריך לדברר את הדברים האלה

ענת בן משה:      לגבי כבישים, צירים וכו', צריך להגיד פה ביושר שיש פה מקומות שאין תשתיות

ענת בן משה:  יש מקומות שאנחנו בכביש 90 עשינו את הסיור המפורסם

ענת בן משה:  אין תשתית חשמל

ענת בן משה:  אי אפשר להקים אתר סלולרי שלנצח יעבוד על גנרטור שעולה 20,000 שקל בחודש וגונבים את הסולר שם כל חודשיים

ענת בן משה:  זה לא ריאלי לבקש להקים אתרים כאלה, ואז כשפונים לרשות החשמל וצריך לקבל חיבור מיוחד, מה שנקרא, אז העלות היא 500,000 אלף שקל, 700,000 שקל, מיליון שקל לחיבור חשמל

ענת בן משה:  צריך להגיד את הדברים האלה גם פה, שהבעיות שאנחנו מתמודדים איתן זה לא רק בעיות של כסף ותקציבים

ענת בן משה:  אלה בעיות של קשיים יום-יומיים בהקמת אתרים

ענת בן משה:       אני כן רוצה לתת דוגמה אחת

ענת בן משה:  אנחנו וגם משרד התקשורת מקבלים המון תלונות על מודיעין, על השכונות החדשות שאין קליטה

ענת בן משה:  הפכנו את העולם

ענת בן משה:  לקח לנו שנתיים לקבל היתר בנייה

ענת בן משה:  קיבלנו את היתר הבנייה וכשבאנו להתחיל לעבוד אמרו לנו, אופס, טעות, לא לפה התכוונו, אנחנו רוצים שתגישו בקשה למקום אחר

ענת בן משה:  אז ככה נראה היום-יום שלנו, ובכל מקום שיש שיתוף פעולה אנחנו נקים אתרים, בפריפריה וגם בתוך הערים

אברהם בצלאל: טוב, אני רוצה לסכם את הדיון, ברשותכם

אברהם בצלאל:  דבר ראשון תודה רבה לכל מי שהגיע

אברהם בצלאל:  אני מצטער מאוד על זה שמשרד הגנת הסביבה, אני מבקש כן שתשלחי להם מכתב, מנהלת הוועדה, על זה שהם לא הגיעו לפה

אברהם בצלאל:  גם השלטון המקומי, אני לא מצליח להבין מה זה תנאי מזג האוויר

אברהם בצלאל:  אנחנו נמצאים ברוך השם היום ב-2023

אברהם בצלאל:  יש לנו חלונות, הכול

אברהם בצלאל:  אני לא מצליח להבין את התשובה

אברהם בצלאל:  הכירו מבעוד מועד את הוועדה הזאת, דיון חשוב מאוד

אברהם בצלאל:  אני רואה את זה כהתייחסות באמת לא נאותה בכלל בלשון המעטה, לוועדה החשובה הזו

אברהם בצלאל:      העלו פה הרבה נושאים

אברהם בצלאל:  באמת תודה רבה לכל מי שהגיע, גם מבחינת הרשויות, מהציבור הדרוזי, כל השותפים שהגיעו לפה, חברי הכנסת שהגיעו

אברהם בצלאל:  אני כן רוצה דיון מעקב מייד אחרי הפגרה, לקבל תשובות, רוני, גם מבחינת הסברה, דווקא אתם או המשרד להגנת הסביבה או משרד הבריאות

אברהם בצלאל:  איך אמרת, מתפתח איזה ישיבה ביחד של כמה משרדים גם לגבי ההסברה שאני רוצה לדעת תשובות מה ההסברה שעושים

אברהם בצלאל:      דבר שני, הזכרנו פה את כביש 443, הזכרנו כביש 16, הזכרנו כביש 90

אברהם בצלאל:  מה התוכנית? הזכרת את בית שמש למשל

אברהם בצלאל:  אני רוצה לדעת באמת תוכנית מסודרת

אברהם בצלאל:  מתי יוקמו? מתי יורחבו באמת עוד אנטנות מסודרות? מתי הציבור יידע בדיוק איפה המפות המסודרות שיש לגבי האנטנות? וכמובן איזה חברות כמו שהזכרת פה

אברהם בצלאל:  אני רוצה לדעת באמת מתי מתפרסם לגבי החברות?      היום לפני שאני קונה קו טלפון, אני רוצה לדעת באיזה חברה הכי כדאי לי, ולא שאני נמצא כרגע ואני לא יודע עדיין איזה חברה לקחת, כי באיזה חברה פה יהיה לי קליטה וכל הדברים האלה

אברהם בצלאל:  אני אומר ברמה האישית אפילו, ותוכנית על הרכבת

אברהם בצלאל:  אני חושב שזה דבר חשוב מאוד

אברהם בצלאל:  הדבר הזה של הרכבת, אני שומע את זה מהרבה תושבים, מהרבה אנשים, פשוט אזרחים שלא יודעים מה לעשות עם עצמם, ואני אומר שכן בעבר היה wifi

אברהם בצלאל:  אני לא יודע בדיוק למה באמת הדבר הזה משום מה הפסיק

אברהם בצלאל:       אני כן מבקש דיון מעקב מייד אחרי הפגרה

אברהם בצלאל:  חודש זמן זה מספיק לקבל תשובות

אריאלה מלכה: חודש?     

אברהם בצלאל: באזור החודש

אברהם בצלאל:  יש לנו חגים באמצע, פסח

אברהם בצלאל:  טוב, מנהלת הוועדה אומרת חודשיים

אברהם בצלאל:  בסוף חודשיים מהיום כן לקיים דיון מעקב, מה אתם הולכים לעשות

אברהם בצלאל:  בסוף רוני אני אומר, שאלות קשות נשאלו פה

אברהם בצלאל:  נכון שאתם עובדים קשה

אברהם בצלאל:  יש לי תחושה גם שהחוסר של כל המשרדים ביחד זה הרבה פול גז בניוטרל

אברהם בצלאל:  גם אני, אני לא מקל ראש בדבר הגדול שאתם עושים, שאתם הולכים לכל מיני פגישות ומנסים, אבל בסוף אם הדבר הזה לא יוצא בהסברה בצורה מסודרת והתושבים לא יודעים מזה, אז עוד פעם, זה ביצה ותרנגולת

אברהם בצלאל:  הם מנסים להרוס, הם מנסים לפגוע במה שאתם עושים או שבסוף לא נותנים לכם תשובות

אברהם בצלאל:  אני אומר עוד פעם, אם צריך להביא לחקיקה את הנושא הזה שכל רחוב או כל בניין שקם, לא יהיה טופס 4 בלי שיהיה אישור שיש שם קליטה סלולרית בצורה מיטבית - - -      

רוני חורי: להבנתי, יש כאלה שמבינים יותר ממני, זה מהלך קיצוני מידי

רוני חורי:  יש מהלכים פחות חמורים שאפשר לעשות כדי שזה יקרה

אברהם בצלאל: כן, אבל בוא נתחיל את התהליך הקיצוני כי בסוף אם לא, אנחנו כמו שאמרתי במעלה הדיון, נגיע עוד חמש שנים באותו מצב ונגיד כן, ישבנו עם ראשת העיר הזאת וניסינו פה ובסוף עד שהגענו, שנתיים כמו שהיא אומרת

רוני חורי: קודם כל יש הצלחות אבל לא מספיק

רוני חורי:  אני מסכים איתך לגמרי

רוני חורי:      אני מבקש ברשותך בדיון הבא לזמן גם את המשרד לביטחון לאומי, ואני מבקש גם שמינהל התכנון יגיעו לפה, שכל אחד יגיד את העמדה שלו

רוני חורי:  זה ששרפו אנטנה, ולא אכפת לי איפה שרפו אנטנה, כי האנטנה זאת, עזוב כמה היא עלתה, עזוב כמה מאמץ זה

רוני חורי:  זה קרה וכמה גורמים היו מעורבים בהקמה שלה

רוני חורי:  האנטנה הזאת מצילה חיים וזה מה שמפריע לי

רוני חורי:  היא מצילה חיים גם במזרח ירושלים, גם בשכונת רמות, גם בגבעת החבלנים באזור נאות חובב, גם באזור ציפורי

רוני חורי:  עשרות אנטנות נשרפו לצערי הרב

אברהם בצלאל: אוקיי, אנחנו נעשה דיון מעקב בנושא הזה ואני ארצה לקבל פתרונות

אברהם בצלאל:  את הבעיות אנחנו מכירים

אברהם בצלאל:  בסוף אני רוצה לראות נייר עמדה, מה הפתרונות ומה הולכים ליישם בשנה הקרובה ובשנתיים הקרובות, תוכנית עבודה

אברהם בצלאל:  כמו שאמר מקודם חבר הכנסת יוסי טייב, האם יש תוכנית עבודה באמת? האם מישהו אוכף את זה? האם כשאין קליטה סלולרית חברות מקבלות איזה משהו על זה, איזה אזהרה? מחייבים אותם במשהו כזה או אחר?     

רוני חורי: אדוני, אני מדבר בשם חברות הסלולר

רוני חורי:  יש לכל אזור מהנדס

רוני חורי:  המהנדס, אחרי שאומר בוקר טוב, הוא הולך למערכות כדי לראות מה קרה ערב לפני כן, איפה יש לו בעיות

רוני חורי:  בסוף זה מתקנים מכאניים שאתה שם על תרנים, ואתה יודע, יש לפעמים גם אירועי מזג אוויר שיש גשם ורוח וכאלה

רוני חורי:  בודקים מה קרה בערב הקודם

רוני חורי:  מחליטים לטפל בתקלות ובאירועים

רוני חורי:  ככה זה קורה כל הזמן, כל יום, כל היום

רוני חורי:  זה לא שהחברה שמה אנטנה ויצאה לדרכה

רוני חורי:  החברה שמה אנטנה, היא עוקבת אחרי הביצועים שלה, לא של אנטנה מסוימת אלא של האזור כולו

רוני חורי:  כל חברה, יש להם מהנדסי אזורים

רוני חורי:  יש עשרות אזורים וכל אחד לוקח את האזור שלו ומטפל בתקלות באזור שלו

ענת בן משה: ואיפה שיש בעיות אנחנו יודעים שיש בעיות ומנסים לפתור אותן

אברהם בצלאל: אני לא רוצה שננסה, אני רוצה שנפתור

אברהם בצלאל:  בינתיים הרבה בדיון פה אני שומע שמנסים ומנסים ומנסים

אברהם בצלאל:  בסוף האזרח הפשוט שנמצא בבית ואין לו קליטה או נמצא בדרך וכרגע חס ושלום קורית איזו תאונה ואין לו איך להתקשר, לא משנה אם זה יו"ש או שזה בערים עצמם

אברהם בצלאל:  בסוף הדבר הזה הוא הצלת חיים לכל אזרח ואזרח, ואני רוצה למצוא פתרונות ולא רק ניסיונות

אברהם בצלאל:  נגיד שאחרי שנתיים באו ובסוף אמרו לנו שזה לא המקום הזה אלא מקום אחר, איך אומרים, לא יודע

ענת בן משה: אנחנו הולכים לרשות המקומית, יוצאים איתה לסיור בשטח, קובעים את המקום, מגישים בקשה להיתר מסודר, עוברים את כל הליך הרגולציה בתוך העירייה, מקבלים את היתר הבנייה ובאים לבנות את האתר ואז אומרים לנו, זה לא המקום

ענת בן משה:  מה שאני כן יכולה להגיד ולהגיד את זה ביושר, שאנחנו מתאמצים ועושים ככל שאנחנו יכולים בכל חלק שתלוי בנו

ענת בן משה:  לצערי עם הרגולציה הקיימת במדינה זה לא תלוי רק בנו

אברהם בצלאל: אני מתנצל שאנחנו חייבים לסיים את הדיון

אברהם בצלאל:  אנחנו נעשה דיון מעקב בעזרת השם עוד חודשיים ואני ארצה לקבל גם תשובות

אברהם בצלאל:  תודה רבה